Πανελλήνιες 2020: Η Έκθεση έβαλε «φρένο» στις υψηλές προσδοκίες - Οι επιτυχόντες της Ηλείας μιλούν στην «Π» - PatrisNews - Εφημερίδα Πατρίς Ηλείας\nΠανελλήνιες 2020: Η Έκθεση έβαλε «φρένο» στις υψηλές προσδοκίες – Οι επιτυχόντες της Ηλείας μιλούν στην «Π»\n11 Ιουλίου 2020 - 05:50 11 Ιουλίου 2020 - 14:06 Δεν επιτρέπεται σχολιασμός στο Πανελλήνιες 2020: Η Έκθεση έβαλε «φρένο» στις υψηλές προσδοκίες – Οι επιτυχόντες της Ηλείας μιλούν στην «Π»\nΤων Χρ. Κανελλόπουλου, Αντώνη Φώτη, Νίκου Λώλου, Παναγιώτη Πεντάζου, Κώστα Ζαφειρίου και Γιώργου Παπαφωτόπουλου\nΜε το χαμόγελο στα χείλη, αλλά και με πολλά παράπονα για τη… σφαγή που έγινε στο μάθημα της έκθεσης, υποδέχθηκαν χθες το πρωί τις βαθμολογίες των Πανελλαδικών εξετάσεων οι τελειόφοιτοι και απόφοιτοι των λυκείων της Ηλείας.\nΗ ανάρτηση των αποτελεσμάτων στα Λύκεια της Ηλείας και όλης της Ελλάδας, ξεκίνησε περίπου στις 11:00 το πρωί, και όλα τα παιδιά «έτρεξαν» αμέσως για να δουν τη βαθμολογία τους και να διαπιστώσουν αν περνούν και σε ποια σχολή.\nΑρκετά ήταν τα παιδιά που χάθηκαν στις αγκαλιές των γονιών τους και των φίλων τους, συγκινημένα από την υπερπροσπάθεια που έκαναν, σε μια ιδιαίτερη περίοδο, με την καραντίνα λόγω του κορωνοϊού να ανατρέπει πολλά. Σχέδια, ψυχολογία και πολλά ακόμη.\nΌσον αφορά τις βαθμολογίες, όπως γράψαμε πιο πάνω, η έκθεση… έριξε τον μ.ο. της βαθμολογίας και τα περισσότερα παιδιά διαμαρτυρήθηκαν για τις ασάφειες που υπήρχαν στο θέμα, που μπέρδεψε ακόμη και τους βαθμολογητές. Έτσι οι βαθμολογίες με πάνω από 18.000 μόρια ήταν σχετικά λίγες, χωρίς αυτό να αναιρεί την προσπάθεια των παιδιών.\nΟι πρώτοι της Ηλείας\nΗ εφημερίδα «Πατρίς», όπως κάθε χρόνο, αναζήτησε τους υποψήφιους που έχουν πετύχει υψηλές βαθμολογίες, χωρίς ωστόσο να καταφέρει να τους εντοπίσει όλους, για λόγους ανεξάρτητους από την επιθυμία και προσπάθεια της εφημερίδας μας. Σε όλα τα παιδιά, στις οικογένειές τους αλλά και στους καθηγητές τους, αξίζουν πολλά συγχαρητήρια.\nΝωρίτερα αναρτήθηκαν στα λύκεια οι βαθμολογίες\nΟι βαθμολογίες αναρτήθηκαν στα λύκεια της Ηλείας περίπου στις 11.00 το πρωί και όλα τα παιδιά που έδωσαν πανελλαδικές, «έτρεξαν» για να δουν αν πέρασαν στη σχολή της προτίμησής τους.\nΟ Αντώνιος Δαρζέντας ανέφερε πως περίμενε μια καλύτερη βαθμολογία. «Περίμενα λίγο παραπάνω, ελπίζω να πέσουν λίγο οι βάσεις. Δεν είναι ακριβώς αυτό που περιμέναμε, θα δούμε ανάλογα και με τις βάσεις όταν θα βγούνε, αν περνάω στη σχολή που θα ήθελα. Ακόμη δεν έχω υπολογίσει την βαθμολογία μου, αλλά πιστεύω ότι είναι πάνωκάτω εκεί που ήθελα. Τώρα θα περιμένω να δω τι βαθμούς έχω πιάσει για να μπορέσω μετά να δηλώσω και την σχολή της προτίμησής μου». Από την πλευρά του ο Θοδωρής Καραλής τόνισε.\n«Για τη βαθμολογία περίμενα λίγο παραπάνω, ήτανε λίγο χαμηλά για αυτό που ήθελα και θα δούμε τώρα. Περιμένω να δω αν θα πέσουν λίγο οι βάσεις, πάντως η αλήθεια είναι ότι περίμενα λίγο παραπάνω. Πιστεύω ότι η βαθμολογία στην έκθεση είναι πιο χαμηλή από ότι θα περίμενα».\nO πίνακας των μαθητών που αρίστευσαν στα σχολεία του Πύργου και της Ζαχάρως (ΓΕΛ)\n1ο ΓΕΛ Πύργου:\nΚαρούμπαλης Γεώργιος, Ομάδα Προσανατολισμού θετικών Σπουδών 18.250 μόρια\nΤσαμπά Βασιλική, Ομάδα Προσανατολισμού Ανθρωπιστικών Σπουδών 18.125 μόρια\nΚατσαλάς Γεώργιος, Ομάδα Προσανατολισμού Υγείας 18.600 μόρια\nΤσαραγκούλιας Χρήστος, Ομάδα Προσανατολισμού Υγείας 18.500\nΤόγια Ελένη, Ομάδα Προσανατολισμού Θετικών Σπουδών 18.475\nΜπαρτζιώτης Αθανάσιος – Μάριος, Ομάδα Προσανατολισμού Ανθρωπιστικών Σπουδών 18.450 μόρια\nΖαπάντη Ελένη, Ομάδα Προσανατολισμού Ανθρωπιστικών Σπουδών 18.125 μόρια\nΑδαμόπουλος Διονύσιος, Ομάδα Προσανατολισμού Θετικών Σπουδών 18.575 μόρια\nΑσμή Μαρία, Ομάδα Προσανατολισμού Υγείας 18.240 μόρια\nΧριστοπούλου Ανδριάνα, Ομάδα Προσανατολισμού Ανθρωπιστικών\nΣπουδών 18.050 μόρια\nΚώστογλου Βενετία, Ομάδα Προσανατολισμού Ανθρωπιστικών\nΣπουδών 18.375 μόρια\nΠισκοντάκη Ολυμπία, Ομάδα Προσανατολισμού Ανθρωπιστικών\nΣπουδών 18.125 μόρια\nΤζίβα Μαρία, Ομάδα Προσανατολισμού Υγείας 18.175 μόρια\nΜπάκα Δήμητρα, Ομάδα Προσανατολισμού Υγείας 18.275 μόρια\nΜεντή Ιωάννα, Ομάδα Προσανατολισμού Υγείας 18.125 μόρια\nΑντωνοπούλου Χριστίνα, Ομάδα Προσανατολισμού Ανθρωπιστικών\nΣπουδών 18.000 μόρια\nΒασίλειος Καραργύρης: «Το καλύτερο δώρο για τα γενέθλιά μου»\nΤο καλύτερο δώρο για τα γενέθλιά του πήρε χθες ο Βασίλειος Καραργύρης που περνά στη σχολή εμποροπλοιάρχων, που ήταν και το μεγάλο του όνειρο. «Είναι μία μεγάλη μέρα η σημερινή για όλους τους μαθητές, για όλη την Ελλάδα, αφού μετά από μία δύσκολη κατάσταση με την Πανδημία, οι μαθητές έφεραν εις πέρας την αποστολή τους. σημασία έχει ο αγώνας, ο δρόμος, ο κόπος όλο αυτόν τον καιρό.\nΑξίζουν συγχαρητήρια σε όλους τους εκπαιδευτικούς που συμμετείχαν σε αυτόν τον αγώνα και σε όλους τους συμμαθητές μου. Έπειτα από την ανακοίνωση από την καθηγήτριά μου, ότι η βαθμολογία μου επιτρέπει, με βάση τα περσινά δεδομένα, ότι μπορώ να ενταχθώ στη σχολή εμποροπλοιάρχων, στις ακαδημίες του Εμπορικού Ναυτικού, την ημέρα των γενεθλίων μου κιόλας είναι μεγάλη μέρα για μένα. Μια ημέρα σημαδιακή για τη μετέπειτα ζωή μου, αφού τα όνειρα επιτέλους εκπληρώνονται. Αξίζει να σημειωθεί ότι φέτος δίνω για δεύτερη φορά εξετάσεις, πέρσι δεν τα κατάφερα για κάποιους λόγους, αλλά κάθε εμπόδιο για καλό που λέει και ο λαός και αυτό αποδείχτηκε σήμερα. Θα ήθελα να ευχαριστήσω την οικογένειά μου, τους καθηγητές μου και εμένα θα με αφήσω στο τέλος, γιατί πάνω από όλα με έχουν βοηθήσει οι υπόλοιποι παράγοντες».\nΟ ΠΡΩΤΟΣ ΤΩΝ ΠΡΩΤΩΝ\nΠανελλήνιες: Γιώργος Κατσαλάς – Ο πρώτος των πρώτων στην Ηλεία! (VIDEO)\nΔΙΕΥΘΥΝΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΗΛΕΙΑΣ\n«Συγχαίρω τους υποψηφίους και τους εύχομαι να προχωρήσουν με επιτυχία στην επιλογή των σχολών»\nΟ κ. Bασίλης Δημητρέλλος διευθυντής Δευτεροβάθμιας Εκπαίδευσης Ηλείας με αφορμή την ανακοίνωση των αποτελεσμάτων των πανελλαδικών εξετάσεων έκανε την παρακάτω δήλωση. «Μέσα από μία πολύ δύσκολη σχολική χρονιά για όλους και την διενέργεια των πανελλαδικών εξετάσεων στην Περιφερειακή Ενότητα Ηλείας, με τρόπο άψογο, σε κλίμα ήρεμο και χωρίς ιδιαίτερα προβλήματα, είχαμε σήμερα την ανακοίνωση των βαθμολογιών των υποψηφίων. Ήρθαν στη διεύθυνση Δευτεροβάθμιας Εκπαίδευσης Ηλείας τα αποκόμματα των τετραδίων και οι καταστάσεις βαθμολογίας γύρω στις 8:30 το πρωί, ακολούθως παραδόθηκαν στους διευθυντές των ΓΕΛ και των ΕΠΑΛ, οι οποίοι με τη σειρά τους αφού έκαναν τον απαιτούμενο έλεγχο, προχώρησαν στην ανάρτηση των αποτελεσμάτων στις σχολικές τους μονάδες. Θέλω να συγχαρώ τους υποψηφίους και επιθυμώ να τους ευχηθώ με την ευκαιρία να προχωρήσουν με επιτυχία στην επιλογή των σχολών, απαντώντας στο ερώτημα τι και πού. Δηλαδή ποια σχολή επιθυμώ κατά προτίμηση και από κει και πέρα που θέλω να διαβώ το φοιτητικό χρονικό διάστημα σπουδών. Και επίσης τους εύχομαι να έχουν πρόοδο στη ζωή τους μετά το σχολείο.\nΗ επιτυχία στις σχολές τριτοβάθμιας εκπαίδευσης αναμφίβολα είναι μία επιτυχία χωρίς αμφισβήτηση. Δεν είναι όμως παρά μόνο ένα σκαλοπάτι στο δύσκολο ανηφορικό δρόμο της ζωής. Η μη επίτευξη αυτού του στόχου δε λογίζεται σαν αποτυχία, αλλά είναι μία χρήσιμη εμπειρία που μπορεί να αξιοποιηθεί στην πορεία της ζωής τους, δεδομένου ότι η ζωή είναι γεμάτη από αυτές. Συγχαρητήρια και πάλι σε όλους και εύχομαι καλό καλοκαίρι ολόψυχα».\nΔιονύσης Αδαμόπουλος, 3ο ΓΕΛ Πύργου,\nΟ.Π Θετικών Σπουδών, 18.575 μόρια\n«Κατάφερα να τα συνδυάσω…»\nΟ Διονύσης Αδαμόπουλος συγκέντρωσε τη δεύτερη καλύτερη βαθμολογία σε όλη την Ηλεία (ΓΕΛ) και είναι έτοιμος να ζήσει το όνειρό του.\n«Ήταν μία δύσκολη χρονιά φέτος από πολλές οπτικές, καταρχάς είχαμε τον κορωνοϊό, καινούργιο σύστημα εξετάσεων, καταργήθηκαν οι συντελεστές, το μάθημα της έκθεσης είχε τη λογοτεχνία, δηλαδή ήταν απρόβλεπτο. Υπήρχαν προβλήματα ειδικά στη χημεία και στην έκθεση. Όπως φάνηκε υπήρχαν προβλήματα και στη διόρθωση. Τελικά υπήρχε μία ανακούφιση όταν είδα τη βαθμολογία, οπότε είμαι πολύ ικανοποιημένος. Για μένα υπήρχε και η εξής δυσκολία. Έπρεπε να συνδυάσω την προετοιμασία των Πανελλαδικών και με τους διαγωνισμούς. Ασχολούμαι αρκετά χρόνια με τους διαγωνισμούς και φέτος δεν τα παράτησα. Σχεδόν όσο χρόνο αφιέρωνα για τις Πανελλαδικές, αφιέρωσα και για τα μαθηματικά, για τους διαγωνισμούς. Δεν έχουνε βέβαια άμεση σχέση το ένα με το άλλο, αλλά σίγουρα είναι επιπλέον δουλειά, υπήρχαν περιπτώσεις που πιέστηκα, αλλά κατάφερα να τα συνδυάσω. Τώρα αν ασχοληθώ με τα μαθηματικά θα ήθελα να ασχοληθώ περισσότερο με την πληροφορική και μετά να συνδυάσω τα μαθηματικά. Δεν μου αρέσει η μονομέρεια. Τώρα όσον αφορά την κατάσταση λόγω του κορωνοϊού, όσον αφορά την επανάληψη, ήταν πιο εύκολη γιατί είναι γνωστό ότι τα παιδιά τους τελευταίους μήνες θέλουν χρόνο και ηρεμία για να ασχοληθούν με τις επαναλήψεις, να ανακυκλώσουν την ύλη και επειδή μειώθηκε ήταν και πιο εύκολη. Όμως κακά τα ψέμματα περιμέναμε ότι από την μείωση της ύλης θα δούμε περίεργα θέματα. Θα ήθελα καταρχάς να ευχαριστήσω τη φιλόλογό μου την κα. Δήμητρα Πλαφουτζή που με βοήθησε στην έκθεση και ξέρουμε εμείς της θετικής ότι δεν ποντάρουμε ιδιαίτερα εκεί. Επίσης θα ήθελα να ευχαριστήσω τον μαθηματικό μου τον κ. Σωκράτη Μοσχονά από τα φροντιστήρια “Θαλής Ορόσημο” και τον κ. Γιάννη Κουτρουμάνο από το φροντιστήριο “Άνοδος”».\nΧρήστος Τσαγκαρούλιας, 2ο ΓΕΛ Πύργου,\nΟ.Π. Υγείας 18.500 μόρια\n«Όνειρό μου η ιατρική»\nΟ Χρήστος Τσαγκαρούλιας μαθητής από το 2ο ΓΕΛ Πύργου που έδωσε στην Ο.Π. Υγείας και συγκέντρωσε 18.500 μόρια είναι ο τρίτος σε βαθμολογία στην Ηλεία στα ΓΕΛ. Στις δηλώσεις του για αυτή την επιτυχία του τόνισε. «Άμα πιάσεις τα μόρια που θες, ιατρική θα δηλώσεις. Είναι πολύ λίγα τα παιδιά τα οποία πιάνουν τα απαιτούμενα όρια για την Ιατρική και δεν δηλώνουν εκεί. Αυτό είναι και το όνειρό μου, να σπουδάσω ιατρική. Αυτό ήθελα και για αυτό το πάλεψα. Πάλεψα πάρα πολύ σκληρά, έγινε ένας πολύ δύσκολος αγώνας. Εγώ για να πω την αλήθεια, επειδή είχα σκοπό, είχα στόχο, δεν αγχώθηκα τόσο πολύ κατά τη διάρκεια της καραντίνας, γιατί αυτός ο στόχος μου έδιωχνε το άγχος, αντί να μου το προκαλεί. Εγώ αγχώθηκα περισσότερο στη διαδικασία των Πανελλαδικών, όταν είδα δηλαδή τα θέματα της έκθεσης και ένιωσα τόσο άσχημα. Εκεί ήταν που δυσκολεύτηκα λίγο. Η έκθεση πιστεύω ότι δυσκόλεψε όλα τα παιδιά, και αυτό φαίνεται από το γεγονός ότι ο καλύτερος έχει πάρει 16 και ο άριστος έχει πάρει 17, όλα τα παιδιά θέλουν αναβαθμολόγηση. Μιλάμε ότι η διαφορά του ενός από τον άλλον είναι πάρα πολύ μικρή. Σήμερα έφυγε το άγχος και πλέον θα διασκεδάσω με την παρέα μου, που και αυτή τα πήγε πολύ καλά και θα ξεκινήσω σιγά- σιγά να προετοιμάζομαι για τη φοιτητική ζωή. Θα πάμε και τις διακοπές μας με προσοχή. Επίσης θα ήθελα να ευχαριστήσω πρώτα από όλα τους γονείς μου και τα δύο φροντιστήρια μου, το “Ορόσημο Θαλής” και την “Άνοδο”, ενώ ευχαριστώ και τον εαυτό μου γιαυτή την προσπάθεια που έκανα και ήταν πολύ δύσκολη. Αλλά βγήκε και εύχομαι καλή δύναμη σε όλα τα παιδιά».\nΑΡΙΣΤΕΥΣΑΝ ΣΤΗ ΧΗΜΕΙΑ\nΑδαμόπουλος Διονύσης, Τόγια Ελένη, Τσαγγαρούλιας Χρήστος, με τον καθηγητή χημείας του φροντιστηρίου «ΑΝΟΔΟΣ» Κουτρουμάνο Γιάννη\nΠρώτευσαν και ξεχώρισαν!\nΕλένη Τόγια 2ο ΓΕΛ Πύργου\nΟ.Μ Θετικών Σπουδών -18.475\n«Είμαι πολύ ευχαριστημένη, η σχολή μου έχει πιο χαμηλά μόρια οπότε την έπιανα ούτως ή άλλως, αλλά φυσικά χαίρομαι για τη βαθμολογία μου. Η προτίμησή μου είναι είτε Μαθηματικό, είτε Φυσικό, οπότε θα φοιτήσω στη σχολή που ήθελα.\nΤώρα με τον κορωνοϊό ήταν περίπλοκη η κατάσταση γιατί τα φροντιστήρια γινόντουσαν μόνο διαδικτυακά, ωστόσο το φροντιστήριο στην “Άνοδος” στη χημεία και στην έκθεση απέδωσε πάρα πολύ καλά, ενώ είχα και περισσότερες ώρες να διαβάσω στο σπίτι μου. Άρα νομίζω ότι με βοήθησε αυτή η κατάσταση, αφού ήξεραν πως να το χειριστούν οι καθηγητές μου. Τώρα αισθάνομαι πολύ μεγάλη χαρά, θα τα ξεχάσω όλα, και θα χαίρομαι και θα διασκεδάζω. Θέλω να ευχαριστήσω τους καθηγητές μου από την “Άνοδο” τον κ. Γιάννη Κουτρουμάνο για την χημεία, την κα Ζωή Βούρτση για την έκθεση».\n2o ΓΕΛ Πύργου 18.450 μόρια\n«Καταρχάς θέλω να ευχαριστήσω τους γονείς και χορηγούς της προσπάθειάς μου, τους καθηγητές μου (σχολείου και μη) και όλους όσοι μου παραχώρησαν σημαντικά ερείσματα που συνέτειναν στην ευόδωση των κόπων μου. Αδημονώ να ασχοληθώ με την επιστήμη που “εξ απαλών ονύχων” με διήγειρε,τη Νομική, και στην πόλη την οποία επιθυμούσα, την Αθήνα.\nΤα μόρια που συγκέντρωσα ήταν 18.450 και φοίτησα στο 2ο Γενικό Λύκειο Πύργου στη Θεωρητική κατεύθυνση»\n4o ΓΕΛ Πύργου Ανθρωπιστικών Σπουδών – 18.375\n«Είμαι ευχαριστημένη από την επίδοσή μου! Είναι κλασικό αυτό που θα πω, ότι δικαιώθηκαν οι κόποι μου, αλλά αληθές. Δεν ήταν εύκολη η χρονιά και η θέληση και η επιμονή για κάτι που σου αρέσει ήταν απαραίτητα στοιχεία, καθώς χρειάστηκε πολύ προσπάθεια.\nΘα ήθελα να ευχαριστήσω την οικογένειά μου, τους καθηγητές μου εκτός και εντός σχολικού περιβάλλοντος, και ιδίως την κα Χαρά Χαραλαμπίδη, για τη βοήθεια και στήριξή τους. Εύχομαι σε όλα τα παιδιά καλή σταδιοδρομία και υγεία».\nΓΕΛ Ζαχάρως -18.275\n«Είμαι πάρα πολύ ικανοποιημένη από τη βαθμολογία που κατάφερα να συγκεντρώσω. Η προσπάθειά μου ανταμείφθηκε και θέλω να ευχαριστήσω όσους με βοήθησαν σε αυτό, κυρίως την οικογένειά μου για τη στήριξή της αλλά και τους καθηγητές μου.\nΣτόχος μου είναι η είσοδος στις ιατρικές ή φαρμακευτικές σχολές».\nΕΠΑΛ Πύργου – 18.355 μόρια\n«Αρχικά θέλω να ευχαριστήσω την οικογένειά μου που με στήριξε και μου πρόσφερε τα κατάλληλα εφόδια για να φτάσω εδώ που έφτασα. Θέλω να ευχαριστήσω τους καθηγητές μου του σχολείου και του φροντιστηρίου μου ¨Ορόσημο-Θαλής¨ και ιδιαίτερα την κα. Γκίκα Κωνσταντίνα την καθηγήτριά μου στα οικονομικά και την κα. Βορλόκα Μαρία την φιλόλογό μου για την εξαιρετική δουλειά τους».\n1ο ΕΠΑΛ Πύργου – Τεχνικός Εφαρμογών Πληροφορικής – 18.310 μόρια\n«Είμαι ιδιαίτερα ευχαριστημένος. Οι βαθμοί ήταν αναμενόμενοι, ωστόσο απογοητεύτηκα λίγο με την έκθεση. Τους στόχους μου ευελπιστώ ότι θα τους πιάσω με μια σχετική πτώση των βάσεων. Ήταν μια πρωτόγνωρη χρονιά κατά την οποία ζήσαμε συνθήκες που δεν είχαμε βιώσει ποτέ ξανά, αλλά έχοντας πρόγραμμα στο διάβασμα οι στόχοι μου ήταν εφικτό να επιτευχθούν. Θα ήθελα να ευχαριστήσω την οικογένειά μου και τους καθηγητές μου που με στήριξαν ηθικά και οικονομικά, προκειμένου να πετύχω όσα είχα ορίσει από την αρχή της χρονιάς.\nΣτόχος μου είναι η Πυροσβεστική Ακαδημία και εκτιμώ πως με μια σχετική πτώση θεωρώ ότι μπορώ να τα καταφέρω».\n1ο ΓΕΛ Πύργου – Θετικών σπουδών 18.250 μόρια\n«Ήταν μια δύσκολη χρονιά ειδικών συνθηκών. Περάσαμε πολλά και ευτυχώς είχα την οικογένειά μου δίπλα μου και τους καθηγητές μου που με βοήθησαν. Μαθηματικά κείμενα ήταν τα μαθήματα που πήγα αρκετά καλά, ωστόσο στην έκθεση δεν έλαβα αυτό που περίμενα. Παρόλα αυτά, είμαι ευχαριστημένος και έχω αποδώσει αυτό που ήθελα. Πρωταρχικός μου στόχος είναι η αεροπορία και συγκεκριμένα η σχολή ΣΜΑ, ενώ δεύτερος είναι οι ηλεκτρολόγοι στο Μετσόβιο Πολυτεχνείο της Αθήνας.\nΓια την πρώτη θεωρώ ότι είμαι οριακά, ενώ για τη δεύτερη πιστεύω ότι την έχω πιάσει. Κατά τη φετινή χρονιά υπήρξαν αλλαγές με την ύλη, ακολούθως ήρθε το κύμα του κορωνοϊού που έφερε σημαντικές αλλαγές και εκτιμώ πως η φετινή χρονιά ήταν για όσους είχαν προσαρμοστικότητα και ευελιξία. Θα ήθελα να ευχαριστήσω ιδιαίτερα την οικογένειά μου που μου στάθηκε σε όλα από την πρώτη στιγμή, στους καθηγητές του σχολείου, καθώς και στο μαθηματικό, τη φιλόλογο μου και τα φροντιστήρια “Ορόσημο-Θαλής”».\n3ο ΓΕΛ Πύργου 18.240 μόρια\n«Είμαι πολύ ικανοποιημένη από τη βαθμολογία μου, περίμενα πως θα είχα συγκεντρώσει λιγότερα μόρια. Στόχος μου είναι η Ιατρική και θεωρώ πως υπάρχουν ελπίδες, ωστόσο σε αντίθετη περίπτωση έχω αρκετές εναλλακτικές που θα με ευχαριστήσουν.\nΉταν ομολογουμένως μια δύσκολη χρονιά για όλους τους εξεταζόμενους με απαιτητικά θέματα για ακόμη μια φορά. Εύχομαι σε όλους καλή σταδιοδρομία και να πραγματοποιήσουν τα όνειρά τους! Τέλος ένα μεγάλο ευχαριστώ σε όλους τους ανθρώπους που στάθηκαν δίπλα μου όλη αυτή την περίοδο και στους καθηγητές μου των φροντιστηρίων “Ορόσημο-Θαλής”».\n4ο ΓΕΛ Πύργου – Τομέας υγείας 18.175 μόρια\n«Τα θέματα φέτος ήταν απαιτητικά, αλλά εκτιμώ γενικότερα πως θα υπάρξουν καλές βαθμολογίες και θα ανταμειφθούν ιδιαίτερα οι κόποι των παιδιών που κατέβαλλαν σημαντική προσπάθεια. Απώτερος στόχος αυτή τη στιγμή είναι η ιατρική, ωστόσο δεν γνωρίζω εάν την πιάνω. Σε αντίθετη περίπτωση θα ξαναπροσπαθήσουμε.\nΕύχομαι σε όλα τα παιδιά να επιτευχθούν οι στόχοι τους και να έχουν κάθε επιτυχία στη ζωή τους. Ήταν σίγουρα μία δύσκολη χρονιά με αρκετές δυσκολίες, καθώς χρειάστηκε να γίνουν ηλεκτρονικά μαθήματα που αν μη τι άλλο δεν είναι το ίδιο με τα δια ζώσης, αλλά συνηθίσαμε και ανταπεξήλθαμε. Ανταμείφθηκαν οι κόποι μας. Θα ήθελα να ευχαριστήσω πολύ για τη στήριξή τους την οικογένειά μου, τους καθηγητές του 4ου Λυκείου Πύργου και το φροντιστήριο “Ορόσημο-Θαλής”».\n2ο Λύκειο Ο.Μ Ανθρωπιστικών Σπουδών – 17.900\n«Ήθελα νομική και έχω περάσει σε αυτή τη σχολή. Είναι μία μεγάλη δικαίωση για μένα, αφού η φετινή χρονιά ήταν ιδιαίτερα απαιτητική και δύσκολη λόγω της καραντίνας. Πιστεύω ότι οι κόποι μου ανταμείφθηκαν, εντάξει είμαι λίγο συγκρατημένη γιατί περίμενα σε κάποια μαθήματα λίγο μεγαλύτερη βαθμολογία, αλλά πιάνω τη σχολή που ήθελα, οπότε δεν πειράζει ιδιαίτερα.\nΣτην έκθεση από την αρχή ήξερα ότι δεν έχω πάει καλά όσο ήλπιζα, είχα και στην ιστορία λίγο χαμηλότερο βαθμό απ’ ότι περίμενα. Θα ήθελα να ευχαριστήσω όλους μου τους καθηγητές και του σχολείου και του φροντιστηρίου και ιδιαίτερα την κα. Ζωή Βούρτση που την είχα στην έκθεση καθώς και την οικογένειά μου πάνω από όλα»\n2ο ΓΕΛ. Πύργου Ανθρωπιστικών Σπουδών – 18.125\n«Όταν έχεις διαβάσει πολύ, έχεις μια σιγουριά για το αποτέλεσμα. Και εγώ διάβαζα σε καθημερινή βάση 3 με 4 ώρες, πέρα από τα φροντιστήρια. Σε μία πολύ δύσκολη χρονιά, εξ αιτίας του κορωνοϊού.\nΗ προετοιμασία μου ξεκίνησε από το καλοκαίρι μετά την Α΄ Λυκείου, ήταν δύσκολη και μπορώ να πω ότι στερήθηκα κάποια πράγματα, αλλά αυτό ήταν επιλογή μου, γιατί είχα βάλει ένα πρόγραμμα για την επίτευξη του στόχου μου, που είναι η Νομική. Σε αυτή την προσπάθεια είχα δίπλα μου τους γονείς του, και γενικά την οικογένειά μου, τους καθηγητές στο σχολείο μου, το φροντιστήριό μου, και τους φίλους μου που με στήριξαν και τους ευχαριστώ».\n3ο ΓΕΛ Πύργου Ανθρωπιστικών Σπουδών – 18.050 μόρια\n«Νιώθω δικαιωμένη από τον κόπο όλης της χρονιάς. Ήταν μια χρονιά που για μένα δεν ήταν ιδιαίτερα κουραστική. Σίγουρα είχε διάβασμα.\nΘεωρώ ότι όλη η κατάσταση με την καραντίνα ευνόησε μαθητές όπως εγώ που διάβαζαν ώστε να συγκεντρώσουν τη βαθμολογία που επιθυμούσαν. Είμαι σε ένα δίλημμα όσον αφορά την επιλογή μου, καθώς είμαι ανάμεσα στη Νομική και στη Διεθνών Ευρωπαϊκών. Η πανδημία θεωρώ ότι με βοήθησε και γενικότερα δεν είδα την πίεση που περιγράφουν άλλοι μαθητές. Θα ήθελα να ευχαριστήσω την καθηγήτριά μου κ. Λιαροπούλου και την οικογένειά μου, καθώς μου στάθηκαν όλοι τη στιγμή που τους χρειαζόμουν περισσότερο».\nΕΠΑΛ Πύργου – 17.550 μόρια\n«Νιώθω ιδιαίτερα ικανοποιημένος με τα αποτελέσματα των βαθμολογιών μου. Εύχομαι η βαθμολογία μου αυτή να με βοηθήσει να εισαχθώ σε σχολή της προτίμησής μου.\nΈνα μεγάλο ευχαριστώ οφείλω στην οικογένειά μου, στους καθηγητές που με προετοίμασαν στα μαθηματικά και έκθεση, καθώς και τους καθηγητές μου στα φροντιστήρια ¨Ορόσημο-Θαλής¨».\nΓΕΛ. Ζαχάρως -17.800\n«Η προσπάθειά μου απέδωσε καρπούς και αυτό με γεμίζει με ικανοποίηση. Με θέματα απαιτητικά σε μία περίεργη για όλους μας χρονιά κατάφερα να πετύχω τον στόχο μου με τη βαθμολογία που συγκέντρωσα για να εισέλθω στην φαρμακευτική σχολή που με ενδιαφέρει. Ένα μεγάλο ευχαριστώ στους καθηγητές μου και στην οικογένεια μου για την υποστήριξη σε αυτή την δύσκολη χρονιά».\nΟλυμπία Πισκοντάκη 4ο ΓΕΛ Πύργου\nΟ.Μ Ανθρωπιστικών Σπουδών – 18.125\n«Είμαι πολύ χαρούμενη που είμαι μέσα στους πρώτους σε όλη την Ηλεία, είναι σίγουρα μία ανακούφιση για όλους εμάς. Προσπαθήσαμε πολύ όλη τη χρονιά, είναι ωραίο να βλέπουμε και τους καθηγητές μας και τους γονείς μας περήφανους και φυσικά και εμείς οι ίδιοι είμαστε περήφανοι για την προσπάθειά μας.\nΗ σχολή που θέλω είναι η νομική και πιστεύω ότι έχω πιάσει τους βαθμούς. Από πολύ μικρή το όνειρό μου ήταν να πάω στη νομική. Όλη αυτή η κατάσταση με τον κορωνοϊό μας δυσκόλεψε, γιατί ήταν διαφορετικά τα δεδομένα, αλλά ταυτόχρονα είχαμε και τον χρόνο να διαβάσουμε περισσότερο και να ξεκουραστούμε στο σπίτι μας. Σίγουρα ήταν μία δοκιμασία για όλους μας. Θέλω να ευχαριστήσω την κα Λέντζιου από τα φροντιστήρια “Άνοδος” καθώς και τους υπόλοιπους καθηγητές».\nΓΕΛ Ζαχάρως – 18.125\n«Είμαι απόλυτα ικανοποιημένη από τη βαθμολογία που συγκέντρωσα, αν αναλογιστούμε τόσο τη δυσκολία των θεμάτων όσο και την περίεργη λόγω συνθηκών χρονιά. Μία μεγάλη προσπάθεια ολοκληρώθηκε με το καλύτερο αποτέλεσμα.\nΣτόχος μου είναι η εισαγωγή στις ιατρικές σχολές, με δεύτερη στόχευση οδοντιατρική ή φαρμακευτική. Θα ήθελα να ευχαριστήσω τους καθηγητές μου όλα αυτά τα χρόνια αλλά και την οικογένειά μου για τη ψυχολογική και όχι μόνο στήριξη που μου παρείχε. Θα ήθελα να ευχαριστήσω το φροντιστήριο “Άνοδος” και τους καθηγητές για την πολύτιμη βοήθειά τους».\n1ο ΓΕΛ Πύργου – 18.125 μόρια\n«Μια ακόμα διαδικασία τελείωσε. Συναισθήματα πληρότητας και ικανοποίησης. Ήταν μια απαιτητική χρονιά για όλους αναμφισβήτητα. Δεν στερήθηκα πολλά πράγματα. Όλα με μέτρο όμως και η ψυχολογία μείζον παράγοντας.\nΟι πανελλαδικές δεν είναι θέμα τύχης. Τύχη είναι όταν η καλά προετοιμασμένη προσπάθεια συναντά την ευκαιρία. Ευχαριστώ όσους με στήριξαν αυτή τη χρονιά, την οικογένειά μου, τους καθηγητές του 1ου ΓΕΛ, τους καθηγητές μου στα φροντιστήρια ¨Ορόσημο –Θαλής¨ και την καθηγήτριά μου, της έκθεσής μου κα. Άννα».\n2ο ΕΠΑΛ Πύργου Ο.Μ. υγείας -18.020\n«Θέλω Ιατρική Πάτρας αλλά ακόμη δεν ξέρω αν την έχω πιάσει, σύμφωνα με τα περσινά μόρια. Ακόμη δεν ξέρω αν θα δηλώσει άλλη σχολή ή θα ξαναδώσω. Αισθάνομαι πάντως ανακούφιση μετά από την μεγάλη προσπάθεια που κατέβαλα, αφού ήταν πολύ αγχωτικά.\nΗ κατάσταση με τον κορωνοϊό δεν με επηρέασε, αλλά ούτε και με βοήθησε. Διάβασα μέσα στην καραντίνα και δεν άφησα τον εαυτό μου να επηρεαστεί από τα γεγονότα».\nΓΕΛ. Ζαχάρως – 18.000\n«Είμαι πολύ ικανοποιημένη που οι κόποι, μίας δύσκολης από πολλές συνθήκες χρονιάς, στο τέλος ανταμείβονται.\nΟι σχολές που με ενδιαφέρουν είναι αυτές της ψυχολογίας και των διεθνών και ευρωπαϊκών σπουδών. Θέλω να πω ένα μεγάλο ευχαριστώ σε όσους στάθηκαν δίπλα μου, στην οικογένεια μου και ιδίως στην μητέρα μου, στους καθηγητές μου και ειδικά στην καθηγήτρια μου την κ. Δήμητρα».\nΕΠΑΛ Πύργου -17.975 μόρια\n«Είμαι ικανοποιημένος από το αποτέλεσμα. Οι κόποι μου ανταμείφθηκαν. Θέλω να ευχαριστήσω τους γονείς μου, τους καθηγητές του σχολείου μου και ιδιαίτερα τους καθηγητές των φροντιστηρίων «Ορόσημο Θαλής».\nΓΕΛ Πελοπίου – 17.100\n«Είμαι ευχαριστημένη γιατί μία προσπάθεια ετών ολοκληρώθηκε επιτυχώς. Θα ήθελα να ευχηθώ σε όλα τα παιδιά καλή σταδιοδρομία στις σχολές που θα επιλέξουν.\nΠροσωπικά δεν έχω αποφασίσει ακόμα αλλά πιστεύω ότι η ψυχολογία θα αποτελέσει μάλλον την δική μου επιλογή.\nΘα ήθελα επίσης να ευχαριστήσω τους καθηγητές μου και το φροντιστήριο “Ολύμπιον” για την υποστήριξη που μου παρείχαν».\n2ο ΓΕΛ Πύργου Ανθρωπιστικών σπουδών – 17.925 μόρια\n«Είναι γεγονός πως ήταν μια δυσκολη χρόνια για όλους μας. Ίσως πολλοί να θεωρούν ότι είχαμε άπλετο χρόνο για διάβασμα ή ακόμα ότι ήμασταν και τυχεροί που μειώθηκε η ύλη μας. Μας έλειπε όμως κάτι πολύ βασικό, η καλή ψυχολογία. Εγώ βέβαια σε αυτό το κομμάτι στάθηκα τυχερή γιατί είχα δίπλα μου τους γονείς μου, και τους καθηγητές μου, οι οποίοι έκαναν ότι περνούσε από το χέρι τους για να με στηρίζουν και να με εμψυχώνουν για αυτό και το αποτέλεσμα νομίζω πως μας δικαίωσε όλους.\nΘέλω να ευχαριστήσω την κυρία Παπαδοπούλου Σύλια, τον κύριο Αθανάσουλα και τον κύριο Παπαδόπουλο Σάκη για τη συμβολή τους σ’ αυτόν τον δύσκολο αγώνα. Όμως την επιτυχία μου την οφείλω κυρίως στους γονείς μου. Ήταν αυτοί που μου έδιναν πάντα κίνητρα ώστε να προσπαθώ για το καλύτερο».\n3ο ΓΕΛ Πύργου – 17.600 μόρια\n«Αρκετά ευχαριστημένη με το αποτέλεσμα, δεδομένων των φετινών συνθηκών. Εύχομαι να καταφέρω να εισαχθώ στη σχολή πρώτης επιλογής μου, αυτό θα αποτελέσει τη μεγαλύτερη επιτυχία.\nΘα ήθελα να ευχαριστήσω την οικογένειά μου, τους καθηγητές μου στο 3ο ΓΕΛ και φυσικά τα φροντιστήρια “Ορόσημο-Θαλής” που με προετοίμασαν με τον καλύτερο δυνατό τρόπο».\n2ο ΕΠΑΛ Πύργου τομέας υγείας 18.170 μόρια\n«Είμαι ικανοποιημένος, σίγουρα χαρούμενος, γιατί πέτυχα τη βαθμολογία που ήθελα αλλά και την σχολή παράλληλα, αφού θέλω οδοντιατρική Αθηνών και με βάση τις περσινές βάσεις έχω περάσει σε αυτή την σχολή.\nΕίμαι αισιόδοξος ότι τα έχω καταφέρει και είμαι απόλυτα ικανοποιημένος από αυτό»\n2ο ΓΕΛ ΠΥΡΓΟΥ – 17.450 μόρια\n«Ευχαριστώ πολύ τους καθηγητές των φροντιστηρίων ¨Ορόσημο-Θαλής¨ και την κα. Ήρα Κορομάντζου, για την πολύτιμη βοήθεια και καθοδήγησή τους.\nΕπίσης ευχαριστώ τους καθηγητές του σχολείου, τους γονείς και τους φίλους μου που ήταν εκεί στις καλύτερες και δυσκολότερες μέρες. Η νίκη δεν χαρίστηκε αφού απαιτούσε από τον καθένα μας όχι μόνο επιστημονικές γνώσεις αλλά και ψυχικό σθένος. Είναι πολύ σημαντικό να υπάρχει σωστό πρόγραμμα, αυτοπειθαρχία και θετική σκέψη για την καλύτερη δυνατή απόδοση»\n3ο ΓΕΛ Πύργου – 17.175 μόρια\n«Τώρα που τελείωσε οριστικά όλη αυτή η διαδικασία, θέλω να ευχαριστήσω ιδιαίτερα τους καθηγητές μου στα φροντιστήρια ¨Ορόσημο-Θαλής¨ και γενικά όλους τους καθηγητές μου που μου στάθηκαν σε αυτόν τον αγώνα και με βοήθησαν στην επίτευξη των στόχων μου».\nΓΕΛ Ζαχάρως – 17.095\n«Είμαι απόλυτα ικανοποιημένος διότι σε μία δύσκολη χρονιά κατάφερα να πετύχω τους στόχους που είχα θέσει. Θέλω ένα ευχαριστήσω τους καθηγητές μου, ιδιαιτέρως τους καθηγητές του φροντιστηρίου μου “Ξένος” καθώς και την οικογένειά μου για τη στήριξη που μου παρείχαν όλο αυτό το διάστημα. Στόχος μου αποτελεί η είσοδος στις σχολές της αστυνομίας ή της πυροσβεστικής»\nΓΕΛ Πελοπίου – 17.000\n«Είμαι ικανοποιημένη με τη βαθμολογία μου, σε μία χρονιά με πολλές δυσκολίες για όλους αλλά και παράλληλα με απαιτητικά θέματα στις εξετάσεις.\nΣτόχος μου είναι η είσοδος στην σχολή ψυχολογίας. Θα ήθελα να ευχαριστήσω τους καθηγητές του σχολείου μου, το φροντιστήριο “Ολύμπιον” και φυσικά την οικογένεια μου που στάθηκε δίπλα μου στην προσπάθεια αυτή».\n«Φτάνοντας στο τέλος μια πολύχρονης προσπάθειας θα ήθελα να ευχαριστήσω αρχικά τους γονείς μου που μου συμπαραστάθηκαν, τους καθηγητές στο σχολείο μου καθώς και τους καθηγητές στο φροντιστήριο “Ολύμπιον” οι οποίοι με στήριξαν όλα αυτά τα χρόνια γνωστικά και ψυχολογικά. Αισθάνομαι ικανοποιημένη από το αποτέλεσμα, το οποίο ταυτόχρονα αποτελεί την αρχή μιας νέας πορείας».\n«Έσκισε» το 2ο ΕΠΑΛ Αμαλιάδας\nΤην μεγάλη επιτυχία από όλα τα Λύκεια της Αμαλιάδας, σημείωσε το 2ο ΕΠΑΛ, οι υποψήφιοι του οποίου κατάφεραν και να αριστεύσουν, αλλά και όσοι δεν το πέτυχαν μπόρεσαν να «πιάσουν» υψηλές βαθμολογίες άνω των 16.000 μορίων και να εισαχθούν στις σχολές που επιθυμούν! Επιτυχίες είχε και το 1ο ΕΠΑΛ, ενώ πικρία επικρατούσε σε 1ο και 2ο Γενικό Λύκειο Αμαλιάδας, αφού κυρίως η Έκθεση, «προσγείωσε» δυστυχώς ανώμαλα υψηλές βαθμολογίες σε άλλα μαθήματα των κατευθύνσεων, με τους περισσότερους υποψηφίους να φεύγουν από τα σχολεία, που αναρτήθηκαν οι βαθμολογίες, με σκυμμένα κεφάλια…\nΕνδεικτικό είναι το γεγονός ότι η βαθμολογία στα γενικά λύκεια της πόλης έφτασε με τα 18.000 μόρια, όχι βέβαια λίγο, αλλά σίγουρα όχι αυτό που προσδοκούσαν μαθητές που επί χρόνια προετοιμάζονταν συστηματικά για την εισαγωγή τους στο Πανεπιστήμιο και μάλιστα σε σχολές της αρεσκείας τους.\nΑντίθετα, τα χαμόγελα και οι αγκαλιές στα ΕΠΑΛ της πόλης και κυρίως στο 2ο ΕΠΑΛ δεν έλειπαν, όπου η υποψήφια Μαρία Παπαγεωργίου πρώτευσε με 19.250!\nΤην ικανοποίησή του για τις επιδόσεις και τα αποτελέσματα των μαθητών του σχολείου του, εξέφρασε χθες το μεσημέρι ο διευθυντής του 2ου ΕΠΑΛ Αμαλιάδας κ. Κώστας Κωνσταντούλας, ο οποίος δήλωσε: «Σήμερα, με την ανακοίνωση των βαθμολογιών, επιβεβαιώθηκαν οι υψηλές προσδοκίες του σχολείου μας, καθώς το σύνολο σχεδόν των μαθητών πήγε πολύ καλά στις πανελλήνιες εξετάσεις.\nΑυτό προκύπτει από το ότι 10 μαθητές μας αρίστευσαν, με πάνω από 18.000 μόρια, ενώ περισσότεροι από 25 συγκέντρωσαν άνω των 16.000 μορίων.\nΑξίζουν θερμά συγχαρητήρια σε όλους τους μαθητές και τις μαθήτριες για την προσπάθειά τους, καθώς και στους εκπαιδευτικούς του σχολείου και τους γονείς των μαθητών, γιατί σε μια τόσο δύσκολη χρονιά κατάφεραν να έχουν αυτά τα αποτελέσματα».\nΤην ικανοποίησή του για την εισαγωγή των περισσότερων μαθητών του σχολείου σε Πανεπιστημιακές σχολές, εξέφρασε ο διευθυντής του 2ου ΕΠΑΛ Αμαλιάδας κ. Κ. Κωνσταντούλας\nΝίκος Περδίκης – Μαθηματικός\nΜε την ανακοίνωση των αποτελεσμάτων παρατηρείται ότι οι βαθμολογικές επιδόσεις των φετινών υποψηφίων σχεδόν σε όλα τα εξεταζόμενα μαθήματα ήταν χαμηλότερες σε σχέση με πέρσι, ταυτόχρονα όμως αυξήθηκε σε αρκετά μαθήματα ο αριθμός υποψηφίων που πέτυχε βαθμολογία άνω των 18. Αυτό θα έχει ως συνέπεια να υπάρχουν αρκετές αυξομειώσεις των βάσεων. Σαν Φροντιστήριο Πυθαγόρας θέλουμε να συγχαρούμε όλους τους μαθητές για τον προσωπικό αγώνα που έδωσε ο καθένας και να τους ευχηθούμε μία λαμπρή σταδιοδρομία.\nΒασιλική Τράπαλη: Καθηγήτρια Φυσικής – Χημείας\nΦροντιστήριο Επι – Κεντρο\nΣυγχαρητήρια σε όλους τους μαθητές, που σε μια περίεργη και ψυχοφθόρα χρονιά, ανταποκρίθηκαν στις υψηλές απαιτήσεις του εκπαιδευτικού συστήματος με αξιοπρέπεια! Στο Φροντιστήριο ΕΠΙ-ΚΕΝΤΡΟ, δηλώνουμε περήφανοι για κάθε μαθητή μας ξεχωριστά και σας διαβεβαιώνουμε πως κανένας βαθμός δεν μπορεί να αποτυπώσει την πραγματική σας αξία! Εξάλλου σήμερα μάθατε μόνο τους βαθμούς σας και όχι την αξία που αυτοί αντιπροσωπεύουν!\nΣυμπληρώστε με πάθος το μηχανογραφικό σας, χωρίς να επηρεαστείτε από τους βαθμούς και τις συντηρητικές αντιλήψεις των μεγάλων! Επιλέξτε αυτό που αγαπάτε και κάντε το χόμπι σας επάγγελμα! Η ζωή σας ανήκει! Ζήστε την…\n2ο ΕΠΑΛ Αμαλιάδας 19250 μόρια\n«Μάλλον θα επιλέξω την Ιατρική. Ακόμα δεν μπορώ να το πω αυτό με σιγουριά, θα το αποφασίσω τις επόμενες μέρες. Είμαι πολύ χαρούμενη για αυτή την επίδοση. Μετά από μια δύσκολη χρονιά ανταμείφθηκαν οι κόποι μου.\nΉταν προσπάθεια πολλών χρόνων και ελπίζω όλα τα παιδιά να πήγαν καλά και καλά αποτελέσματα σε όλους.\nΘέλω να ευχαριστήσω τους καθηγητές μου, το σχολείο και ιδιαίτερα την οικογένειά μου που μου στάθηκαν σε αυτό τον μεγάλο αγώνα».\n2ο ΕΠΑΛ Αμαλιάδας 19170 μόρια\n«Είμαι πολύ ευχαριστημένη από την βαθμολογία μου, γιατί οι προσπάθειές και οι κόποι μου ανταμείφθηκαν. Πρώτη μου επιλογή θα είναι η Ιατρική Πάτρας.\nΕυχαριστώ όλους τους καθηγητές μου, το Λύκειο μου το 2ο ΕΠΑΛ και την οικογένειά μου.\nΕπίσης, θέλω να ευχαριστήσω πάρα πολύ την κα Αθηνά Καλαμπόκα που με στήριξε πάρα πολύ στην όλη μου προσπάθεια και την κα Γιάννα Λουκοπούλου που με βοήθησε πολύ να γράψω 19 στην Έκθεση».\nΑλεξία Γαλιατσάτου – Μαυρουδή\n2ο ΕΠΑΛ Αμαλιάδας 19025 μόρια\n«Είμαι πολύ χαρούμενη. Είχα διαβάσει αρκετά και πέτυχα αυτό που ήθελα και αυτό που είχα βάλει στόχο. Σκέφτομαι τι θα δηλώσω στο μηχανογραφικό. Έχω πολλές επιλογές και κοιτάω να βρω την καλύτερη επιλογή για μένα».\n2ο ΕΠΑΛ Αμαλιάδας 18540 μόρια\n«Είμαι πολύ ικανοποιημένος. Πιστεύω ότι η προσπάθειά μου για όλα αυτά τα χρόνια ανταμείφθηκε. Από μικρός είμαι σταθερός σε αυτό που θέλω να ακολουθήσω και είναι οι στρατιωτικές σχολές».\n2ο ΕΠΑΛ Αμαλιάδας 18485 μόρια\n«Νοιώθω χαρούμενη, ανακουφισμένη και είμαι σίγουρα πολύ ευχαριστημένη. Πάμε για κάτι καλύτερο από δω και πέρα και ελπίζω να περάσω στην πρώτη μου επιλογή που είναι η Εργοθεραπεία Αθηνών».\n2ο ΕΠΑΛ Αμαλιάδας 18195 μόρια\n«Είμαι χαρούμενος βέβαια. Ο στόχος μου ήταν πολύ πιο ψηλά με την βαθμολογία που σημείωσα, αλλά σε καμία περίπτωση δεν είναι άσχημη αυτή η βαθμολογία. Είναι λίγο νωρίς για μένα να αποφασίσω τι θα δηλώσω στο μηχανογραφικό. Περιμένω να μου φύγει αυτός ο ενθουσιασμός που έχω αυτή τη στιγμή.\nΠιο πολύ θέλω στα Σώματα Ασφαλείας, όπως στην Αστυφυλάκων».\n2ο ΕΠΑΛ Αμαλιάδας 18070 μόρια\n«Είμαι πολύ χαρούμενη και περήφανη, που οι κόποι μου ανταμείφθηκαν και με το παραπάνω. Ελπίζω όλα τα παιδιά να τα έχουν πάει πολύ καλά. Τα θέματα ήταν βατά. Θεωρώ ότι οι καλοί μαθητές, οι διαβασμένοι έγραψαν πάρα πολύ καλά.\nΜπορώ να πω ότι ήταν μια ευκαιρία για όλους μας να γράψουμε πολύ καλά.\nΗ πρώτη μου επιλογή θα είναι η Αεροπορία και έπειτα η Εργοθεραπεία ή Λογοθεραπεία, γιατί θεωρώ ότι αυτά μπορούν να προσφέρουν επαγγελματική αποκατάσταση στην Ελλάδα, αλλά και γιατί μου αρέσουν πολύ».\n2ο ΕΠΑΛ Αμαλιάδας 18005 μόρια\n«Αισθάνομαι πολύ ικανοποιημένη. Έγραψα όσο ήθελα. Τώρα, θα περάσω ανάλογα με το πως θα συμπληρώσω το μηχανογραφικό και είμαι πολύ ευχαριστημένη. Σκέφτομαι για Νοσηλευτική, αλλά θα δω όλες τις επιλογές που μπορεί να είναι οι καλύτερες για μένα σε σχέση και με τα μόρια που συγκέντρωσα».\n1ο ΕΠΑΛ Αμαλιάδας 18305 μόρια\n«Νοιώθω πολύ χαρούμενος, γιατί πέτυχα αυτό που ήθελα. Στην Έκθεση έγραψα χαμηλότερα απ’ ότι περίμενα, αλλά χάρηκα πολύ γιατί είχα σε όλα της ειδικότητας τον υψηλότερο βαθμό.\nΣκέφτομαι για το μηχανογραφικό, και τείνω πιο πολύ στο Μηχανικών Παραγωγής και Διοίκησης Θεσσαλονίκης. Θα δούμε».\n1ο ΕΠΑΛ Αμαλιάδας 18,270 μόρια\n«Περνάω σε όλες τις σχολές Πληροφορικής και Ηλεκτρονικών Υπολογιστών. Στόχος μου είναι η στρατιωτική σχολή της Πολεμικής Αεροπορίας στον τομέα τεχνολογικής υποστήριξης και σχολής πληροφορικής Πάτρας.\nΕίμαι ικανοποιημένος, αλλά έχω ένα άγχος για να κάνω την σωστή για μένα επιλογή. Χαίρομαι πάντως που έχω επιλογές και κυρίως στο αντικείμενό μου. Ευχαριστώ τους καθηγητές του σχολείου μου, το φροντιστήριο «Πυθαγόρας» και την οικογένειά μου».\n1ο Γενικό Λύκειο Αμαλιάδας 18,000 μόρια\n«Είμαι πολύ ικανοποιημένος γιατί η φετινή ήταν μια πολύ δύσκολη χρονιά και κατά την προετοιμασία και στις εξετάσεις και μια τέτοια δυσκολία δεν την περιμέναμε. Τα θέματα στις εξετάσεις ήταν αρκετά απαιτητικά.\nΕυχαριστώ την οικογένειά μου, τους φίλους και τους καθηγητές μου για την στήριξη της προσπάθειάς μου».\nΟι επιτυχίες του Ηλειακού Κάμπου\nΓΕΛ Βάρδας – 17.950\n«Δεν δυσκολεύτηκα ιδιαίτερα αυτή τη χρονιά. Μάλιστα είχα περισσότερο χρόνο επειδή ήμουν υποχρεωμένος λόγω κορωνοϊού να μένω σπίτι. Ευχαριστώ τους γονείς μου και τον αδελφό μου για τη στήριξη. Ευχαριστώ επίσης την καθηγήτριά μου στα Νεοελληνικά κα Γεωργοπούλου Μαρία και το φροντιστήριο “Κατεύθυνση”. Θα πάω λίγες μέρες διακοπές και μετά επιστροφή στην ακαδημαϊκή ζωή»\nΓΕΛ Βάρδας – 17.750\n«Δυσκολεύτηκα με τα διαδικτυακά μαθήματα γιατί ήταν κάτι πρωτόγνωρο.\nΕίχα άγχος αλλά το ξεπέρασα και τελικά τα κατάφερα. Ευχαριστώ τους γονείς μου για τη στήριξη τους καθηγητές μου και ιδιαίτερα την καθηγήτρια φροντιστηρίου την κ. Διονυσία Κρίγκου»\nΓΕΛ Λεχαινών – 17.575\n«Το γεγονός ότι βρισκόμουν πολλές ώρες σπίτι λόγω κορωνοϊού με βοήθησε. Μένω στη Διασπορά γιατί ο πατέρας μου είναι στρατιωτικός. Ευχαριστώ τους γονείς και τους καθηγητές μου για την στήριξη. Ευχαριστώ επίσης τους φίλους μου Χρήστο και Παναγιώτη για τη στήριξη. Έχω άλλες δύο αδελφές που έχουν σπουδάσει Λογοθεραπεία και Νηπιαγωγός».\nΓΕΛ Ανδραβίδας – 17.350\n«Το σχολικό έτος λόγω κορωνοϊού ήταν δύσκολο. Με την πάροδο του χρόνου όμως προσαρμόστηκα στα νέα δεδομένα. Οι κόποι μου σήμερα ανταμείφθηκαν. Ευχαριστώ για τη στήριξη που είχα, τους γονείς μου και τους καθηγητές μου. Ο πατέρας μου είναι ναυτικός, βρίσκεται στην Αδριατική και μόλις έμαθα τα ευχάριστα νέα, τον πήρα τηλέφωνο και η χαρά του ήταν μεγάλη»\nΜαρία Ελένη Σμέρου\nΓΕΛ Βαρθολμιού – 17.550\n«Ήταν μια περίεργη χρονιά λόγω κορωνοϊού. Δυσκολεύτηκα στην αρχή με τα διαδικτυακά μαθήματα, αλλά μετά προσαρμόστηκα στις νέες συνθήκες. Τελικά διαπίστωσα ότι ήταν καλύτερα γιατί ήμουν στο σπίτι και είχα όλο το χρόνο να διαβάσω. Ευχαριστώ τους γονείς μου και τους καθηγητές μου για την στήριξη που είχα».\nΓΕΛ Λεχαινών – 17.450\n«Το γεγονός ότι παρέμεινα στο σπίτι περίπου δύο μήνες αποδείχθηκε θετικό γιατί έκανα καλύτερη διαχείριση χρόνου. Μένω στη Διασπορά γιατί ο πατέρας μου είναι στρατιωτικός. Θέλω να ευχαριστήσω τους γονείς μου και τους καθηγητές μου και ιδιαίτερα τους Βασιλακόπουλο Δημήτρη και Ρόδη Νικόλαο, δύο υπέροχους καθηγητές που χάσαμε σε τροχαίο δυστύχημα στην ΕΟ Πατρών Πύργου»\nΓΕΛ Λεχαινών – 17.225\n«Αισθάνομαι αρκετά ικανοποιημένη βλέποντας ότι οι κόποι όχι μόνο μίας χρονιάς , αλλά μίας ολόκληρης σχολικής πορείας ανταμείβονται.Το σημαντικό ωστόσο είναι, να γίνει αντιληπτό πως επιτυχία στις πανελλαδικές δεν σημαίνει απαραίτητα επιτυχία στη ζωή. Ο καθένας μας πρέπει να επιμείνει στα όνειρά του και να μην επαναπαύεται μέχρι να τα πετύχει.Θα ήθελα να ευχαριστήσω όλους όσους ήταν δίπλα μου αυτή τη χρονιά, τους καθηγητές, την οικογένεια και τους φίλους μου.Τα καλύτερα έρχονται…».\nΟι καθηγητές των φροντιστηρίων\nΟ κ. Γιάννης Κουτρουμάνος χημικός στο φροντιστήριο Άνοδος δήλωσε για την επιτυχία των παιδιών.\n«Συγχαρητήρια σε όλους τους μαθητές και τις μαθήτριες για την προσπάθειά τους. Φέτος ήταν μία ιδιαίτερα απαιτητική χρόνια για όλους μας με ξεχωριστές δυσκολίες. Οι βαθμολογίες όπως πάντα δημιουργούν συναισθήματα χαράς, αλλά και προβληματισμό για ορισμένους μαθητές. Στο φροντιστήριο μας, στο φροντιστήριο Άνοδος, είμαστε ιδιαίτερα ικανοποιημένοι για την πλειονότητα των μαθητών μας που πέτυχε τους στόχους της. Από δω και πέρα πιστεύουμε ότι χρειάζεται ιδιαίτερη προσοχή για τη συμπλήρωση του μηχανογραφικού που πρέπει να γίνει την επόμενη εβδομάδα. Καλό καλοκαίρι εύχομαι σε όλους και καλή ξεκούραση για τους μαθητές».\nH κα. Ζωή Βούρτση φιλόλογος στα Φροντιστήρια Άνοδος συνεχάρη όλα τα παιδιά για την επιτυχία τους στις πανελλαδικές.\n«Καταρχάς θέλω να πω συγχαρητήρια σε όλα τα παιδιά και καλές σπουδές. Φέτος ήταν πραγματικά μία ιδιαίτερη χρονιά, λόγω των συνθηκών της εξ αποστάσεως διδασκαλίας, αλλά και λόγω της αλλαγής στο μάθημα συγκεκριμένα. Πραγματικά φέτος σημειώθηκαν χαμηλές βαθμολογίες, πλέον ο βαθμός γύρω στα 16 αποκτά μία ιδιαίτερη βαρύτητα. Αυτό πρέπει να μας προβληματίσει σχετικά με τον αυστηρό τρόπο διόρθωσης του μαθήματος, όπως επίσης και το γεγονός πως σημειώθηκαν σε μεγάλο ποσοστό αποκλίσεις ανάμεσα στους δύο βαθμολογητές. Αυτό δείχνει ότι μέσω της αλλαγής επηρεάστηκαν όχι μόνο οι μαθητές, αλλά και οι διορθωτές, οι οποίοι δεν διαχειρίστηκαν ενιαία το θέμα της βαθμολόγησης. Παρόλα αυτά πιστεύω ότι για ακόμη μία χρονιά υπήρχαν κάποια παιδιά που είχαν πολύ υψηλές βαθμολογίες, δεδομένων των συνθηκών. Οι βαθμολογίες γύρω στα 17 είναι πλέον υψηλότερες βαθμολογίες. Οι μαθητές του φροντιστηρίου ανταποκρίθηκαν ικανοποιητικά σημειώνοντας αυτές τις υψηλές βαθμολογίες, πάντα στα πλαίσια των ικανοτήτων τους. Εύχομαι από δω και πέρα καλές σπουδές και ότι καλύτερο στη ζωή τους».\nΦιλόλογος ΦΜΕ «Ορόσημο-Θαλής»\n«Μια από τις σημαντικότερες μέρες για χιλιάδες υποψηφίους οι οποίοι συμμετείχαν στις πανελλήνιες του 2020 είναι η σημερινή ημέρα, αφού ανακοινώθηκαν τα αποτελέσματα και οι βαθμολογίες των εξεταζόμενων μαθημάτων. Η πλειοψηφία των μαθητών είναι ικανοποιημένοι από τις επιδόσεις τους στα μαθήματα της κατεύθυνσης, ωστόσο υπήρξε ένας μικρός προβληματισμός σχετικά με το μάθημα της Νεοελληνικής Έκθεσης και Λογοτεχνίας. Αξίζει να παρατηρηθεί πως το συγκεκριμένο μάθημα έχει αποκτήσει νέα δυναμική και τονίζεται η κριτική ικανότητα των μαθητών».\n«Θα ήθελα να επισημάνω ότι το τελικό αποτέλεσμα καθορίζεται με την ανακοίνωση των βάσεων στα τέλη Αυγούστου οι καθηγητές των φροντιστηρίων “Ορόσημο-Θαλής” εύχονται καλές διακοπές σε όλους τους μαθητές και να θυμάστε πάντοτε ότι τα χαμόγελα είναι μεγαλύτερα τον Αύγουστο».\nΜαθηματικός και Ιδιοκτήτης ΦΜΕ «Καίσαρης»\n«Σήμερα είχαμε την ανακοίνωση των βαθμολογιών για τις πανελλαδικές εξετάσεις του 2020. Να πούμε συγχαρητήρια σε όλους τους μαθητές. Κατάφεραν και έκαναν το καλύτερο δυνατό με τις συνθήκες που είχαν μπροστά τους τη φετινή χρονιά. Να θυμίσουμε ότι υπάρχει ακόμα ένας αγώνας μπροστά μας για τη σωστή συμπλήρωση του μηχανογραφικού και να επιστήσουμε την προσοχή σε όλους. Αυτό που παρατηρήσαμε και μας εξέπληξε ήταν γενικά οι αποκλίσεις στους δύο βαθμολογητές στο μάθημα της έκθεσης και οι όχι υψηλές βαθμολογίες στο συγκεκριμένο μάθημα. Να θυμίσουμε ότι είχαμε για πρώτη χρονιά φέτος καινούριο σύστημα με την εξέταση και της λογοτεχνίας. Είμαστε ικανοποιημένοι από τις επιδόσεις γενικά των μαθητών μας και θέλουμε να της ευχηθούμε καλή ακαδημαϊκή σταδιοδρομία. Η αίσθηση μας είναι ότι το θέμα με την καραντίνα έδρασε ανασταλτικά για τους μαθητές οι οποίοι δε διάβαζαν και πάρα πολύ. Σύμφωνα με τις πρώτες ενδείξεις περιμένουμε οι χαμηλόβαθμες σχολές να πέσουν φέτος συγκριτικά με τις προηγούμενες χρονιές, με Την καραντίνα από ότι φαίνεται να παίζει σημαντικό ρόλο στις βαθμολογίες των μαθητών και ιδιαίτερα στις χαμηλές κλίμακες κάμερες των βαθμολογιών».\nΜαθηματικός και Ιδιοκτήτης ΦΜΕ «Άλμα»\n«Θεωρώ ότι μία κακή χρονιά όπως εξελίχθηκε με διακυμάνσεις λόγω του προβλήματος του κορονωϊού, οδήγησε σε μία ακόμα χειρότερη χρονιά με τα θέματα πού εδόθησαν. Θεωρώ ότι αδικαιολόγητα είχαν τη συγκεκριμένη δυσκολία και αυτό οδήγησε σε αρκετά χαμηλές βαθμολογίες. Τα περισσότερα παιδιά πιστεύω αισθάνθηκαν ότι έχουν γράψει λιγότερες μονάδες από αυτές που περίμεναν. Ελάχιστες οι πολύ καλές βαθμολογίες. Λοιπόν οι βαθμολογίες των 19.000 μορίων και πάνω, γεγονός που δείχνει ότι έγιναν χαμηλές πτήσεις. Θέλω να σου ζητήσω να δείξουν μεγάλη προσοχή και σύνεση στη συμπλήρωση του μηχανογραφικού. Η πτώση των βάσεων δεν μπορεί να υπολογιστεί, διότι εξαρτάται και από τη ζήτηση σε κάθε σχολή. Να μην απογοητευτούν και να προσέχουν ιδιαίτερα τη συμπλήρωση του μηχανογραφικού και τις σχολές που επιθυμούν με τη σειρά, δίχως να κοιτούν προηγούμενες χρονιές διότι η φετινή είναι διαφορετική. Δεν πιστεύω ότι το παλαιό και νέο σύστημα δυσκόλεψε τα παιδιά περισσότερο από την ύλη του τέθηκε φέτος. Χάθηκε η αυτοσυγκέντρωση τους, έβλεπαν γύρω τους την ανησυχία και σίγουρα επηρέασε σημαντικά και στη βαθμολογία. Σίγουρα θα πρέπει να συμπληρώσω σχολές που επιθυμούν, καθώς μπορεί να υπάρξει πτώση που κάνεις δεν έχει υπολογίσει. Θεωρώ πως η πτώση είναι δεδομένη, με τις ανθρωπιστικές σπουδές να εκτιμάται ότι μπορεί να διατηρηθούν στα ίδια επίπεδα ίσως και λίγο παραπάνω λόγω ζήτησης, ενώ στις θετικές σπουδές αναμένεται να έχουν καθοδική τάση».\nΟφείλουμε με την ανακοίνωση των βαθμολογίων των πανελλαδικών εξετάσεων να συγχαρούμε όλου τους μαθητές που πέτυχαν τους στόχους τους αλλά και αυτούς που έδωσαν τον αγώνα τους, ακόμα και αν δε κατάφεραν το επιθυμητό αποτέλεσμα. Ταυτόχρονα, όμως, τα αποτελέσματα των βαθμολογιών αποτελούν την αφορμή για έντονο προβληματισμό όλων των εμπλεκομένων. Ειδικά οι βαθμολογίες σε μαθήματά όπως η Νεοελληνική Γλώσσα ή και άλλα αποδεικνύουν την ανάγκη για επαναπροσδιορισμό της αντίληψης για αυτά. Πρέπει να γίνει αντιληπτό, ότι σε μια διαδικασία όπως οι Πανελλαδικές εξετάσεις και μάλιστα με το νέο πνεύμα εξέτασης των μαθημάτων δεν υπάρχει περιθώριο για χαλαρότητα ούτε εφησυχασμό, αλλά αντίθετα απαιτείται συνεχής κ αδιάκοπη μεθοδική προσπάθεια. Οι μαθητές οφείλουν να έχουν υψηλούς στόχους. Υπομονή μέχρι την ανακοίνωση των βάσεων εισαγωγής και μεγάλη προσοχή στο μηχανογραφικό λόγω των πιθανών ανακατατάξεων, οι οποίες θα υπάρξουν. Καλό καλοκαίρι!».\nΑΠΟΤΕΛΕΣΜΑΤΑ ΠΑΝΕΛΛΑΔΙΚΩΝΠανελλαδικές 2020ΠΑΝΕΛΛΑΔΙΚΕΣ ΕΞΕΤΑΣΕΙΣΠΑΝΕΛΛΝΗΝΙΕΣ 2020Πρώτο Θέμα


Αγορά Ontology | Αγορά ONT | Αγορά Ontology με πιστωτική κάρτα | Binance.com\nΠώς να αγοράσετε Ontology (ONT)\nΗ Binance είναι το καλύτερο μέρος για να αγοράσετε, να πουλήσετε, να συναλλάσσεστε και να διατηρήσετε εύκολα ONT. Η εγγραφή σε έναν λογαριασμό Binance θα σας δώσει τη δυνατότητα να αγοράσετε, να πουλάτε και να διατηρείτε κρυπτονομίσματα.\nΑγοράστε ONT εδώ\nΤι είναι το Ontology (ONT)\nΤο Ontology είναι ένα blockchain υψηλής απόδοσης το οποίο ειδικεύεται στην αποκεντρωμένη ταυτότητα και τα δεδομένα. Αρχικά ήταν ένα NEP-5 token στο blockchain ΝΕΟ, αλλά το 2018 κυκλοφόρησε το δικό του MainNet ώστε να λειτουργεί ανεξάρτητα από το ΝΕΟ.\nΗ μοναδική υποδομή του Ontology υποστηρίζει κλιμάκωση Επιπέδου 2 και άρτια συνεργασία μεταξύ αλυσίδων, το οποίο επιτρέπει στις επιχειρήσεις να εξατομικεύουν τα ίδια τους τα blockchain μέσω διάφορων κατανεμημένων εφαρμογών.\nΤο οικοσύστημα Ontology περιλαμβάνει το εγγενές κρυπτονόμισμά του, το ΟΝΤ και επιπλέον χαρακτηριστικά τα οποία βελτιώνουν την ταχύτητα και την ασφάλεια, συμπεριλαμβανομένων των έξυπνων συμβάσεων, των κρυπτογραφικών αποδείξεων ταυτότητας (ONT ID) και των δεδομένων σε μορφή token (DDXF), τα οποία μπορούν να μεταφερθούν απρόσκοπτα μεταξύ διαφορετικών blockchain.\nΑπό πού μπορώ να αγοράσω ONT\nΕάν έχετε αποφασίσει και είστε έτοιμοι να πραγματοποιήσετε μια αγορά, τότε παραλείψτε αυτό το άρθρο και αγοράστε ONT\nONT σε μετατροπέα USD\nΑγοράστε stablecoin που έχουν καταχωρηθεί στην Binance μεταφέροντας χρήματα με έμβασμα από τον λογαριασμό σας στους παρόχους αυτών των νομισμάτων. Στη συνέχεια, χρησιμοποιήστε αυτά τα stablecoin για να αγοράσετε Ontology στο ανταλλακτήριο της Binance.\nΠροχωρήστε σε συναλλαγή Ontology\nΗ Binance υποστηρίζει την κατάθεση περισσότερων από 300 κρυπτονομισμάτων, πολλά από τα οποία μπορείτε να συναλλάσσεστε με Ontology σε μερικές από τις καλύτερες τιμές στην αγορά.\nΑγορά Ontology με πιστωτική κάρτα\nΠαρόλο που προς το παρόν δεν είναι δυνατή η απευθείας αγορά ΟΝΤ με πιστωτική κάρτα, η Binance προσφέρει την καλύτερη λύση για την αγορά ενός από τα νομίσματα που είναι διαθέσιμα για αγορά με πιστωτική κάρτα και ανταλλαγή ΟΝΤ με αυτά με την καλύτερη ρευστότητα και τις χαμηλότερες προμήθειες.\nΛόγοι για να αγοράσετε Ontology\nΑγορά και πώληση ONT εν κινήσει\nΚατεβάστε την εφαρμογή συναλλαγών κρύπτο της Binance και πραγματοποιήστε συναλλαγές με τα ONT σας συν 300+ κρυπτονομίσματα, ανά πάσα στιγμή και οπουδήποτε.\nΕλέγξτε την τιμή του ONT τώρα\nΒρείτε την τιμή ζωντανής ροής Ontology σε USD (ONT USD) για να σας βοηθήσει με τις αποφάσεις σας. Ενημερώνουμε την τιμή ONT σε USD σε πραγματικό χρόνο.\nOntology τιμή σε πραγματικό χρόνο\nBinance: Εκεί όπου ο κόσμος συναλλάσσεται σε Ontology\nΗ συναλλαγή κρύπτο στην Binance είναι εύκολη και εύληπτη. Χρειάζονται μόνο λίγα βήματα για να αγοράσετε Ontology άμεσα.\nΟι συναλλαγές είναι απλές και είμαστε εδώ για να σας βοηθήσουμε! Εάν έχετε οποιεσδήποτε ερωτήσεις σχετικά με την αγορά του ONT και άλλων κρυπτονομισμάτων ή με τη χρήση της πλατφόρμας Binance, το Κέντρο υποστήριξης είναι διαθέσιμο για να απαντήσει σε όλες τις ερωτήσεις σας.\nΤι να κάνω αφού αγοράσω Ontology\nΠολλοί χρήστες διατηρούν τα Ontology τους με την προσδοκία ότι θα αυξηθούν σε αξία. Μπορείτε να αποθηκεύσετε τα Ontology σας με ασφάλεια στο πορτοφόλι Binance σας ή στην εφαρμογή πορτοφολιού κρύπτο Trust Wallet, το πιο φιλικό προς τον χρήστη και ασφαλές πορτοφόλι για κινητά τηλέφωνα.\nΜπορείτε να ανταλλάξετε Ontology για 300+ κρυπτονομίσματα στην κορυφαία της βιομηχανίας, γρήγορη και ασφαλή πλατφόρμα συναλλαγών της Binance. Η Binance προσφέρει πολλά ζεύγη συναλλαγών, ώστε οι συναλλαγές με Ontology να καλύψουν τις ανάγκες σας.\nΜάθετε περισσότερα για Ontology\nΜπορείτε να διαβάσετε πιο αναλυτικά άρθρα για το Ontology και να μελετήσετε πώς λειτουργούν τα κρυπτονομίσματα όπως το Ontology στο Binance Research\nΤι κάνουν οι περισσότεροι αφού αγοράσουν Ontology;\nΜπορείτε να το χρησιμοποιήσετε για να πληρώνετε για αγαθά ή υπηρεσίες. Ένας αυξανόμενος αριθμός μικρών εμπόρων και μεγάλων επιχειρήσεων δέχονται πλέον πληρωμές με Ontology.\nΜπορείτε να το ανταλλάξετε, πραγματοποιώντας συναλλαγές Ontology για stablecoin (BUSD, USDC, κ.λπ.)\nΞεκινήστε τις αγορές ONT\nΕάν είστε έτοιμοι να κάνετε το επόμενο βήμα και θέλετε να αγοράσετε κάποια Ontology, κάντε το επόμενο βήμα με την Binance!\nΟι επενδυτικές δραστηριότητες με κρυπτονομίσματα, συμπεριλαμβανομένων των ενεργειών που πραγματοποιούνται για τη διαδικτυακή αγορά Ontology μέσω της Binance, υπόκεινται σε κίνδυνο αγοράς. Η Binance σάς προσφέρει εύκολους και πρακτικούς τρόπους άμεσης αγοράς Ontology και βάζουμε τα δυνατά μας για την πλήρη ενημέρωση των χρηστών μας σχετικά με κάθε κρυπτονόμισμα που προσφέρουμε στο ανταλλακτήριο. Ωστόσο, δεν είμαστε υπεύθυνοι για το τι ενδέχεται να προκύψει, αφού αγοράσετε Ontology. Η παρούσα σελίδα και όλες οι πληροφορίες που εμπεριέχονται σε αυτήν, δεν θα πρέπει να ερμηνευθούν ως προσπάθεια προώθησης κάποιου συγκεκριμένου κρυπτονομίσματος ή κάποιας μεθόδου απόκτησής του.


ai-vreS: Είπαν στο δήμαρχο Σερβίων – Βελβεντού ότι τον αντικατέστησαν στην Επιτροπή Ελέγχου Έργων του ΕΑΠ Δ. Μακεδονίας και εκείνος επέμενε πως δε συνέβη αυτό, λέγοντας: “Λέτε να έχω πεθάνει και να μην το έχω πάρει χαμπάρι;” – Τελικά τον αντικατέστησαν, χωρίς να το γνωρίζει!!!!! (Βίντεο)\nΣχόλιο ai-vreS: Δήμαρχε, δεν το έχεις πάρει χαμπάρι...\nPosted by ai-vreS at 8:20 μ.μ.\nΑνώνυμος 30 Μαρτίου 2016 - 9:28 μ.μ.\nμήπως παίρνει χαμπάρι και τίποτα?ζει στον δικό του κόσμο ΄΄τον κυνηγούν φαντάσματα΄΄μιας και είναι βαρια νυχτωμένος.\nΑνώνυμος 31 Μαρτίου 2016 - 8:38 π.μ.\nέτσι κι αλλιώς δεν ξέρει τι του γίνεται ο άνθρωπος είναι ρεζίλης\nΑνώνυμος 31 Μαρτίου 2016 - 4:04 μ.μ.\nΑνώνυμος 3 Απριλίου 2016 - 2:28 μ.μ.\nΑπολαύστε τον Δήμαρχο Σερβίων Βελβεντού και τις γνώσεις του ως Γιάτρος αλλά και ως Δήμαρχος https://www.youtube.com/watch?v=tF433NnhcSY


Πόσο γρήγορα θα εξαπλωνόταν μια πανδημία!!!-ΒΙΝΤΕΟ\nΔεκ 16, 2013 Δεκ 31, 2013 by fumara\nΤο ξέσπασμα μιας πανδημίας αποτελεί μια από τις σοβαρότερες απειλές για το μέλλον της ανθρωπότητας.\nΣε μια τέτοια περίπτωση ιδιαίτερα κρίσιμη είναι η ταχύτητα με την όποια μια πανδημία θα εξαπλωθεί. Μια ομάδα επιστημόνων δημιούργησε μια προσομοίωση για το πόσο γρήγορα μια πανδημία θα έφτανε σε διαφορετικές περιοχές του κόσμου.\nΓια την προσομοίωση, ο θεωρητικός φυσικός Dirk Brockmann και οι συνεργάτες του, χρησιμοποίησαν δεδομένα από το ξέσπασμα του SARS το 2003 και του H1N1 το 2009.\nΤο μοντέλο που αναπτύχθηκε βασίζεται στη θεωρία που θέλει τη μετάδοση να γίνεται πιο γρήγορα και «αποτελεσματικά» μεταξύ μεγάλων αεροδρομίων σε διαφορετικές χώρες παρά μεταξύ πόλεων και αγροτικών περιοχών της ίδιας χώρας.\nΒάσει του μοντέλου, η επιστημονική ομάδα δημιούργησε ένα βίντεο-προσομοίωσης της εξάπλωσης μιας παγκόσμιας πανδημίας. «Η εξάπλωση λαμβάνει χώρα στο παγκόσμιο δίκτυο αερομεταφορών περισσότερων από 4.000 αεροδρομίων και 25.000 απευθείας συνδέσεων», διαβάζουμε στην περιγραφή που συνοδεύει το βίντεο.\nPosted in ΒΙΝΤΕΟ, ΘΕΩΡΙΕΣ, ΥΓΕΙΑ\nPrevΣΟΚ:Προσεύχεται στον Εωσφόρο ο Πάπας Φραγκίσκος;;;-ΒΙΝΤΕΟ\nNextΑπίστευτη εφαρμογή: Δείτε σε πραγματικό χρόνο πόσοι γεννιούνται, πόσοι πεθαίνουν!


Αποτελεί αναμφισβήτητα έναν από τους πιο συμπαθείς και ικανούς επιθετικούς που φόρεσαν την φανέλα του ΠΑΟΚ. Ο λόγος για τον Ζλάταν Μουσλίμοβιτς ο οποίος φιλοξενήθηκε στο Metropolis 95.5 και στην εκπομπή «Στη Σέντρα» όπου και αναφέρθηκε στον Πάμπλο Γκαρσία, στην πορεία της ομάδας αλλά και στο νέο σέντερ φορ του ΠΑΟΚ, Μίχαελ Κρμέντσικ.\nΓια τον ΠΑΟΚ: «Σιγά σιγά μπορούμε να κάνουμε καλύτερα πράγματα στο χορτάρι. Θέλει τον χρόνο του ο Πάμπλο γιατί θέλει πάντα να νικάει, να παίζει επιθετικά και να «διαλύει» τους αντιπάλους. Για να το κάνεις αυτό πρέπει να είσαι σε καλή κατάσταση και εσύ αλλά και οι ποδοσφαιριστές σου. Οπότε βήμα βήμα χτίζει την ομάδα για να πετύχει αυτό που θέλει. Χρειάζεται χρόνος για τα πάντα δεν μπορείς να τα αλλάξεις όλα γρήγορα. Πιστεύω πως στο άμεσο μέλλον θα κάνει μεγάλα πράγματα η ομάδα».\nΓια το ματς με τον Ολυμπιακό: «Τώρα που ο ΠΑΟΚ δεν έχει τους οπαδούς τους δεν έχει το 90% της ώθησης που δίνουν οι φίλαθλοι στους παίκτες. Ακόμη και στα άσχημα ματς μπορεί να τους βοηθήσει αυτό. Είναι απίστευτο συναίσθημα, οι παίκτες δεν μπορούν να το νιώσουν αυτό τώρα. Ανυπομονώ για το ματς και εύχομαι να κερδίσουμε».\nΓια το αν είναι έτοιμος να βρεθεί στο τεχνικό επιτελείο του Δικεφάλου: «Δεν είναι δίκαιο αυτό. Για τα πάντα χρειάζεται χρόνος, πρέπει να περιμένω να πάρω το πτυχίο του προπονητή. Δεν νομίζω να είμαι έτοιμος για αυτό το βήμα. Πρέπει να έχεις και κάτι παραπάνω, δεν είναι απλό το να είσαι σε ένα προπονητικό επιτελείο. Δεν σημαίνει το ότι ένας πρώην παίκτης μπορεί να γίνει προπονητής. Ο ΠΑΟΚ είναι μεγάλη ομάδα, χρειάζεται ειδικούς να είναι εκεί και να δουλεύουν. Η διοίκηση είναι σοβαρή για αυτό και επέλεξε τον Πάμπλο».\nΓια το αν θα τον ενδιέφερε η συγκεκριμένη προοπτική στο προσεχές μέλλον: «Στο μέλλον αν θα έχω τις εμπειρίες και τα αποτελέσματα ναι. Τώρα είναι απίθανο. Θα δούμε τι θα φέρει το μέλλον. Τώρα στηρίζω την ομάδα και είμαι απλά στο πλευρό της σαν οπαδός».\nΓια τον Κρμέντσικ και το αν ειναι καλύτερος από αυτόν: «Τον είδα όταν μπήκε, είναι πολύ καλός και θα βοηθήσει. Γνωρίζει το ποδόσφαιρο, είναι σκληρός παίκτης και παίζει καλά με την πλάτη. Μοιάζει με μένα στο στυλ του ωστόσο δεν έχει σημασία το ποιος είναι καλύτερος. Στον ΠΑΟΚ πάντα τους καινούργιους ποδοσφαιριστές τους κάνουν να προσαρμοστούν με την ομάδα και να νιώσουν αμέσως πως είναι στο σπίτι τους. Αυτό θα τον βοηθήσει πολύ στην προσαρμογή του στον ΠΑΟΚ. Του εύχομαι τα καλύτερα με την ομάδα και να βελτιωθεί όσο πιο πολύ μπορεί».\nΣύνθημα νίκης από Μουσλίμοβιτς\nΟι Σάνον -Μπάγεβιτς που κέντησαν, ο στρατηγός Πέτροβιτς και ο Γούναρης\nΠΑΟΚ Ποδόσφαιρο Super League 1 Πάμπλο Γκαρσία Ολυμπιακός Ραδιοφωνικά Νέα


erevoktonos: «Μαμά, τι είναι το σεξ;»\nΓιατί, άραγε, όλοι οι ενήλικοι απολαμβάνουμε το σεξ, αλλά όταν μας ρωτούν τα παιδιά μας γι’ αυτό, νιώθουμε άβολα και ενοχικά; Και πώς θα τους μιλήσουμε γι’ αυτό χωρίς να το αντιμετωπίσουμε ως ταμπού;\nΠοια από εμάς δεν έχει σταθεί αμήχανα μπροστά στα απορημένα μάτια του παιδιού της όταν, με εντελώς φυσικό τρόπο, εκείνο μας βομβαρδίζει με ερωτήσεις: «μαμά, τι είναι το σεξ;», «από πού βγήκα;», «γιατί η αδερφή μου δεν έχει πουλάκι;», «γιατί φιλιέστε με τον μπαμπά;»; Οι περισσότερες απαντήσεις μας συνήθως αποτελούν επίσης αμήχανα και κοινότυπα κλισέ, που αποδεικνύουν πόσο τεράστιο ταμπού είναι ακόμη το σεξ για εμάς.\n«Ναι, σίγουρα το θέμα του σεξ είναι ένα σοβαρό θέμα», μας λέει η ειδικός Ψυχικής Υγείας Ελεάνα Ελευθερίου. «Από την άλλη, δεν γίνεται πάντα μια τυπική συζήτηση γι’ αυτό. Μερικές φορές η σοβαρή συζήτηση γίνεται πολύ σοβαρή και τότε θα ντραπείτε και δεν θα τους μιλήσετε ανοιχτά. Επιπλέον, η σοβαρή συζήτηση μπορεί μερικές φορές να καταλήξει στην άρνηση, καθώς τα παιδιά δεν μπορούν να φανταστούν τι ακριβώς γίνεται κατά τη διάρκεια του σεξ». Αν οι ερωτήσεις τους είναι αδιάκριτες και νιώθετε πως δεν μπορείτε να ανταποκριθείτε, παραμείνετε ψύχραιμοι, πείτε τους τα βασικά, δείτε πώς θα αντιδράσουν και θυμηθείτε, αν το παιδί σας κάνει την ερώτηση, θέλει να ακούσει και την απάντηση. «Ας την ακούσει από εσάς, γιατί να είστε σίγουροι ότι θα την αναζητήσει αλλού», συμβουλεύει η κ. Ελευθερίου «Αν το παιδί σας μοιάζει ικανοποιημένο με την απάντηση που του δώσατε, επιβραβεύστε το για την ερώτηση που σας έκανε και αφήστε ανοιχτό το ενδεχόμενο να το ξανασυζητήσετε. Αν νιώθετε περίεργα, θα νομίσει ότι έκανε κάτι κακό ή ότι το σεξ είναι κάτι για το οποίο πρέπει να ντρέπεται. Αν πάλι ντρέπεστε, ζητήστε υποστήριξη από το σύντροφό σας και εξασκηθείτε από πριν για την κουβέντα που θα κάνετε με το παιδί. Επιτρέψτε του να σας ρωτήσει ό,τι θέλει, ώστε να καταλάβει ότι μπορεί να σας εμπιστευτεί και να σας μιλήσει πάλι».\n▼ 26 Ιαν (12)\nΠρέπει να παίρνουμε μαζί τα παιδιά στις εξόδους;\nΚλείνω τα αφτιά, κλείνω τα μάτια\nΗ διάθεση ειναι που δημιουργει καινούργια πραγματι...\nH ζωή μας στο μέλλον


Σλαβια - Ιντερ: Αντι για το 0-2, εγινε το 1-1 με πεναλτι με χρηση VAR\nΣλάβια - Ίντερ: Αντί για το 0-2, έγινε το 1-1 με πέναλτι με χρήση VAR Επιμέλεια: Νίκος Συριώδης Δημοσίευση: 27 Νοε. 2019 23:42 Η Ίντερ σκόραρε δεύτερο γκολ στην Πράγα κόντρα στη Σλάβια, έγινε χρήση VAR, το γκολ ακυρώθηκε και δόθηκε πέναλτι για τους γη_\nO Νταβίντ Λουίζ πόζαρε με τον σωσία του από τη Σλάβια Πράγας! Επιμέλεια: Βασίλης Τεμπέλης Δημοσίευση: 19 Απρ. 2019 08:15 Ο Νταβίντ Λουίζ της Τσέλσι πόζαρε με τον σωσία του Άλεξ Κραλ της Σλάβια Πράγας μετά τη λήξη_\nΈκλεψαν την παράσταση οι οπαδοί της Σλάβια Πράγας πάρα τον αποκλεισμό Επιμέλεια: Sport24.gr Δημοσίευση: 19 Απρ. 2019 00:41 Οι οπαδοί της Σλάβια Πράγας που ταξίδεψαν στην Αγγλία για το παιχνίδι με την Τσέλσι τράβη_\nΟι αποκρούσεις του Στεργιάκη δεν ήταν αρκετές για τη Σλάβια (VIDEO)\nΟι αποκρούσεις του Στεργιάκη δεν ήταν αρκετές για τη Σλάβια (VIDEO) Επιμέλεια: Sport24.gr Δημοσίευση: 06 Ιουλ. 2018 12:44 Ο Αντώνης Στεργιάκης έκανε τουλάχιστον πέντε σημαντικές αποκρούσεις στον τελικό Σούπερ Καπ_\nΕπίθεση του προέδρου της Σλάβια Σόφιας στον Ολυμπιακό Επιμέλεια: Sport24.gr Δημοσίευση: 20 Μαϊ. 2018 19:17 Εκνευρισμένος από το γεγονός ότι η μεταγραφή του Στεργιάκη στον Ολυμπιακό δεν ολοκληρώθηκε, ο Βέντσεσλαβ _


Ακρίτας Κορώνης - Α.Ο. Φυτειάς 2-1: Έκανε “διάλειμμα” με τον Παπαφλέσσα κι επέστρεψε (φώτο) - Sport365.gr\nΑκρίτας Κορώνης - Α.Ο. Φυτειάς 2-1: Έκανε “διάλειμμα” με τον Παπαφλέσσα κι επέστρεψε (φώτο)\nΔευτέρα, Δεκ 11 2017\nΟ Ακρίτας Κορώνης έστω και δύσκολα κατάφερε να επιστρέψει στις νίκες, επικρατώντας εντός έδρας με 2-1 του μαχητικού Α.Ο. Φυτειάς για την 11η αγωνιστική της Α1 τοπικής και αποσπάστηκε τρεις βαθμούς από την επικίνδυνη ζώνη.\nΟι φιλοξενούμενοι ήταν αυτοί που είχαν την πρώτη καλή στιγμή στο παιχνίδι. Στο 10’ ο Κωστέας σέντραρε από δεξιά, ο Τοντέρικα πετάχτηκε στην πορεία της μπάλας και έκανε την προβολή, όμως ο Σπυρόπουλος έδιωξε ενστικτωδώς.\nΗ απάντηση των γηπεδούχων ήρθε στο 17’ όταν σε φάση διαρκείας στα καρέ του Α.Ο. Φυτειάς ο Μουτζούρης έκανε το σουτ, η μπάλα κόντραρε στους αμυντικούς και έφτασε στον Τσάνι, ο οποίος έκανε νέο σουτ, αλλά νικήθηκε από τον Κοσμά.\nΣτο 20’ ο Φούκης εκτέλεσε κόρνερ από αριστερά, όμως το πλασέ του Τοντέρικα στη κίνηση δεν βρήκε στόχο, ενώ στο 24’ ο Κωστέας έκανε ωραία ενέργεια και σέντρα από δεξιά και ο Τοντέρικα με το γόνατο έστειλε τη μπάλα δίπλα από το δεξί δοκάρι.\nΣτο 35ο λεπτό οι “τρομοκράτες” έφτασαν πιο κοντά από ποτέ στο γκολ. Ο Παπαδέας με εξαιρετική κάθετη βρήκε τον Τοντέρικα μέσα στην περιοχή, ο οποίος στριφογύρισε και σούταρε, όμως ο Δ. Κουτσουμπός την τελευταία στιγμή έβαλε την προβολή και έδιωξε σωτήρια σε κόρνερ.\nΟ Ακρίτας κόντρα στη ροή και σε κομβικό σημείο του αγώνα άνοιξε το σκορ στο 44’, όταν ο Δ. Κουτσουμπός εκτέλεσε με δύναμη ένα φάουλ, ο Κοσμάς δεν μπόρεσε να συγκρατήσει την μπάλα και ο Τσάνι στην επαναφορά είχε εύκολο έργο για το 1-0.\nΣτο 65’ ο Μουτζούρης σούταρε μέσα από την περιοχή, αλλά ο γκολκίπερ του Α.Ο. Φυτειάς έδιωξε με υπερένταση, ενώ στο 72’ οι αριθμητικές ισορροπίες άλλαξαν, όταν ο Σαμιώτης αποβλήθηκε με δεύτερη κίτρινη κάρτα για επικίνδυνο μαρκάρισμα στον Σταμάτη, αφήνοντας την ομάδα του με 10 παίκτες.\nΠαρά το αριθμητικό μειονέκτημα, οι παίκτες του Στράτη Μάρκου “άγγιξαν” την ισοφάριση στο 80’, όταν ο Λότσι έκανε το δυνατό σουτ έξω από την περιοχή, ο Σπυρόπουλος έδιωξε δύσκολα και στην επαναφορά η μπάλα έφτασε στον Τοντέρικα, ο οποίος δεν έπιασε “γεμάτα” το σουτ και ο Τσουκάτος απομάκρυνε προ της γραμμής.\nΌτι δεν κατάφερε όμως ο Ρουμάνος επιθετικός το πέτυχε στο αμέσως επόμενο λεπτό ο Κωστέας με ωραία κεφαλιά στο δεύτερο δοκάρι, αξιοποιώντας ιδανικά την... συστημένη σέντρα του Μπάλλα (1-1).\nΣτο 83’ ο Μουτζούρης ευνοήθηκε από την κόντρα με τον Κοσμά που έκανε έξοδο, αλλά το εκτός ισορροπίας σουτ του σε κενή εστία πέρασε άουτ.\nΣτο 86’ ο Μπλάνας με φάουλ έφερε τη μπάλα μέσα στη περιοχή του Α.Ο. Φυτειάς, οι αμυντικοί έδιωξαν προσωρινά, η μπάλα έφτασε στον Μπόκολο, ο οποίος έκανε την συρτή σέντρα-σουτ και ο Δ. Κουτσουμπός με προβολή μέσα από την μικρή περιοχή “έγραψε” το 2-1 μέσα σε... πανζουρλισμό!\nΑκρίτας Κορώνης (Νίκος Σαββίδης): Σπυρόπουλος, Τσουκάτος, Φωτεινάκης, Δ. Κουτσουμπός, Γ. Κουτσουμπός, Τσάνι, Τέντες (67’ Μπόκολος), Μπλάνας, Μουτζούρης, Σταμάτης (90’ Λευτάκης), Κρητικάκης (89’ Κρητικάκης).\nΑ.Ο. Φυτειάς (Στράτος Μάρκου): Κοσμάς, Ταβουλαρέας, Καπακλής, Λότσι, Ζωγόπουλος, Σαμιώτης, Κωστέας, Μπάλλας, Παπαδέας (74’ Σαφάκας), Τοντέρικα, Φούκης.\nΠερισσότερα σε αυτή την κατηγορία: « Ηρακλής Καλαμάτας - Αστέρας Μικρομάνης 2-0: Έδωσε τέλος στο αρνητικό σερί (βίντεο) Σκόρερ Α1 τοπικής: Αμετάβλητη η κορυφή »


Εντυπωσίασαν και πάλι οι δρομείς του ΣΔ Βόλου από τη Λίμνη Πλαστήρα μέχρι και τη Ρώμη - volos.ert.gr\nΚΚΕ: Ανάγκη λήψης μέτρων ενόψει της αντιπυρικής περιόδου\nΗ Λίμνη Πλαστήρα πήρε σειρά την πρώτη Κυριακή του Απριλίου για μία ακόμη πολυπληθή αποστολή του Συλλόγου Δρομέων Βόλου. 21 δρομείς έτρεξαν στο 3ος Plastira’s Lake Trail Race, και μάλιστα την διαδρομή των 10 χιλιομέτρων μονοπώλησαν οι αθλητές του ΣΔΒ πετυχαίνοντας το 2 στα 2 στους άνδρες και το 3 στα 3 στις γυναίκες για τις ισάριθμες πρώτες θέσεις. Έτσι νικητής τερμάτισε ο Ζήσης Τσουρέλης και 2ος ο Τόλης Κουτσουμπές, ενώ στις γυναίκες νικήτρια αναδείχθηκε η Κατερίνα Καραντζιά, 2η τερμάτισε η Κατερίνα Τσάγγαρη, 3η η Χριστίνα Χατζηγιαννίδου. Ο Πέτρος Γεωργούλας έκανε την καλύτερη εμφάνιση στα 20 χιλιόμετρα παίρνοντας την 11η θέση. Οι συμμετέχοντες είχαν την ευκαιρία να τρέξουν σε θαυμάσια αλλά και άγνωστα μέρη και μονοπάτια της Λίμνης Πλαστήρα, καθώς και να παλέψουν με τη λάσπη που δημιούργησε η βροχή του Σαββάτου. 181 δρομείς έτρεξαν στα 20 χιλιόμετρα και 281 στα 10χλμ, και αυτή ήταν η 21μελής παρουσία του ΣΔΒ:\nΗ Κατερίνα Καραντζιά


PALLET Ορισμός: Παθητική σύνδεση 11 βρύσης - Passive Link 11 Tap\nΑρχική › 6 γράμματα › PALLET › Παθητική σύνδεση 11 βρύσης\nPALLET: Παθητική σύνδεση 11 βρύσης\nΤι σημαίνει το PALLET; το PALLET σημαίνει Παθητική σύνδεση 11 βρύσης. Εάν επισκέπτεστε τη μη αγγλική έκδοση και θέλετε να δείτε την αγγλική έκδοση του Παθητική σύνδεση 11 βρύσης, μετακινηθείτε προς τα κάτω προς τα κάτω και θα δείτε τη σημασία του Παθητική σύνδεση 11 βρύσης στην αγγλική γλώσσα. Να θυμάστε ότι η συντομογραφία του PALLET χρησιμοποιείται ευρέως σε βιομηχανίες όπως η τραπεζική, η πληροφορική, η εκπαίδευση, η χρηματοδότηση, η κυβερνητική και η υγεία. Εκτός από το PALLET, το Παθητική σύνδεση 11 βρύσης μπορεί να είναι σύντομο για άλλα ακρωνύμια.\nPALLET = Παθητική σύνδεση 11 βρύσης\nΑναζητάτε γενικό ορισμό του PALLET; Το PALLET σημαίνει Παθητική σύνδεση 11 βρύσης. Είμαστε υπερήφανοι που απαριθμήσαμε το ακρωνύμιο του PALLET στη μεγαλύτερη βάση δεδομένων συντομογραφιών και Ακρωνύμιων. Η παρακάτω εικόνα εμφανίζει έναν από τους ορισμούς του PALLET στα Αγγλικά: Παθητική σύνδεση 11 βρύσης. Μπορείτε να κατεβάσετε το αρχείο εικόνας για να το εκτυπώσετε ή να το στείλετε στους φίλους σας μέσω ηλεκτρονικού ταχυδρομείου, Facebook, Twitter ή TikTok.\nΌπως προαναφέρθηκε, το PALLET χρησιμοποιείται ως ακρωνύμιο σε μηνύματα κειμένου για την αναπαράσταση του Παθητική σύνδεση 11 βρύσης. Αυτή η σελίδα έχει να κάνει με το ακρωνύμιο της PALLET και τις έννοιες της ως Παθητική σύνδεση 11 βρύσης. Σημειώστε ότι το Παθητική σύνδεση 11 βρύσης δεν είναι η μόνη έννοια του PALLET. Μπορεί να υπάρχουν περισσότεροι από ένας ορισμοί του PALLET, οπότε Ελέγξτε το στο λεξικό μας για όλες τις έννοιες του PALLET ένα προς ένα.\nΟρισμός στα αγγλικά: Passive Link 11 Tap\nΕκτός από το Παθητική σύνδεση 11 βρύσης, το PALLET έχει άλλες έννοιες. Παρατίθενται στα αριστερά κάτω. Μετακινηθείτε προς τα κάτω και κάντε κλικ για να δείτε το καθένα από αυτά. Για όλες τις έννοιες του PALLET, κάντε κλικ στο κουμπί "περισσότερα ". Αν επισκέπτεστε την αγγλική έκδοση και θέλετε να δείτε ορισμούς του Παθητική σύνδεση 11 βρύσης σε άλλες γλώσσες, κάντε κλικ στο μενού γλώσσας στο δεξιό κάτω μέρος. Θα δείτε έννοιες του Παθητική σύνδεση 11 βρύσης σε πολλές άλλες γλώσσες όπως Αραβικά, Δανέζικα, Ολλανδικά, Χίντι, Ιαπωνία, Κορεάτικα, Ελληνικά, Ιταλικά, Βιετναμέζικα, κλπ.


Φωτογραφίες: Η πλαστή ταυτότητα που χρησιμοποιούσε ο Σταμπούλος για να νοικιάσει το διαμέρισμα στην Κυψέλη\nΣτη δημοσιότητα και η πλαστή ταυτότητα που χρησιμοποιούσε ο Αντώνης Σταμπούλος. Βρέθηκε κατά τις έρευνες σε διαμέρισμα στην Κυψέλη (pics)\n04 Οκτωβρίου 2014 22:05\nΜετά τις φωτογραφίες του συλληφθέντα για τρομοκρατία Αντώνη Σταμπούλου, η αστυνομία έδωσε στη δημοσιότητα και την πλαστή ταυτότητα που είχε χρησιμοποιήσει ο 31χρονος, η οποία βρέθηκε κατά την έρευνες που έκανε η ΕΛ.ΑΣ. το Σάββατο (04/10) σε διαμέρισμα στην Κυψέλη.\nΣύμφωνα με την αστυνομία, ο Αντώνης Σταμπούλος είχε χρησιμοποιήσει την εν λόγω ταυτότητα, για να νοικιάσει το διαμέρισμα στην Κυψέλη.\nΤο πλαστό δελτίο φέρει αριθμό ΑΑ 011583 και φέρεται να εκδόθηκε στις 4 Μαρτίου 2005 από το τμήμα ασφαλείας Αγίου Δημητρίου, υπό στοιχεία ΤΣΕΡΓΑΣ Ευθύμιος του Κωνσταντίνου και της Πηνελόπης, γεννηθείς στις 26 Ιουλίου 1987 στην Αθήνα.\nΤα στοιχεία αυτά ανήκουν σε πραγματικό άτομο, που δεν σχετίζεται με την υπόθεση ενώ η επικολλημένη φωτογραφία, προσομοιάζει με τον Σταμπούλο, ωστόσο είναι διαφορετική από αυτή του πραγματικού κατόχου.


Να διαγράψει την ανάρτηση στα κοινωνικά δίκτυα και να ζητήσει δημόσια συγγνώμη ζητά η βουλευτής του ΣΥΡΙΖΑ κ. Ραλλία Χρηστίδου από τον κ. Ψαριανό\n«Καλώ τον κ. Ψαριανό όπως εντός της σήμερον α) διαγράψει την εν λόγω ανάρτηση και β) μου ζητήσει συγγνώμη για την ψευδή, σεξιστική και ανοίκεια επίθεσή του προς το πρόσωπό μου. Τον ενημερώνω ότι αν δεν το πράξει, αύριο (Δευτέρα 13.07.2020) θα ασκήσω τις δέουσες νομικές ενέργειες εναντίον του» αναφέρει η ίδια.\nΗ ανάρτηση της Ραλλίας Χρηστίδου στο Facebook


ΜΟΡΦΩΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ Ν.ΠΕΡΑΜΟΥ ΚΑΒΑΛΑΣ: Νοεμβρίου 2011\nΜπρούμ! Μπρούμ! Μπρρρρρράου! Ο Μπίλης Καντίλης κάνει στάση.\nΓΙΑ ΜΙΑ ΒΙΒΛΙΟΠΑΡΟΥΣΙΑΣΗ\nΟ Πασχάλης Τσαρούχας παρουσιάζει το δεύτερο βιβλίο της σειράς "ΜΠΙΛΗΣ ΚΑΝΤΙΛΗΣ". Στο βιβλίο αυτό ο νεαρός ΜΠΙΛΗΣ γνωρίζεται με τα μέτρα ασφαλείας και τη σωστή χρήση της μοτοσικλέτας.\nΜαζί με το πρώτο, «Ο Μπίλης Καντίλης τρέχει στο Paris Dakar»,αποτελούν την εκδοτική προσπάθεια μιας σειρά βιβλίων που σκοπό έχουν το χτίσιμο και την ενθάρρυνση της συνείδησης μικρών και μεγάλων στον ευαίσθητο και γοητευτικό τομέα του ασφαλούς δικυκλισμού. Είναι πρώτη φορά που σειρά βιβλίων έχει ως κεντρικό θέμα τη μοτοσικλέτα, επιχειρώντας να γνωρίσει στα παιδιά το μυθικό της κόσμο και να εξάψει τη φαντασία τους, χωρίς αναστολές και αυταπάτες.\nΣτην πρώτη του παρουσίαση στην Ν. Πέραμο βρέθηκαν πολλοί μικροί φίλοι του «Μπίλη Καντίλη» μαζί με τους γονείς τους.\nΌλοι μικροί και μεγάλοι παρακολούθησαν με προσοχή και ενδιαφέρον τα λεγόμενα του συγγραφέα. Η σωστή οδηγική συμπεριφορά και η ασφάλεια στο δρόμο είναι μεγάλης σημασίας για τον Πασχάλη Τσαρούχα και ο «Μπίλης Καντίλης» στοχεύει στο να εισάγει στα παιδιά αυτή την ιδέα αλλά και να αφυπνίσει τη χαμένη συνείδηση των μεγάλων.\nΟ πιο σημαντικός σκοπός και στόχος του βιβλίου όμως είναι τα παιδιά να αποκτήσουν από μικρή ηλικία όσο το δυνατόν καλύτερη παιδεία σε ότι έχει να κάνει με τον τρόπο που χρησιμοποιούμε τη μοτοσικλέτα.\nΤο βιβλίο γίνεται σε συνεργασία με τη Λέσχη Μοτοσικλετιστών ΠΕΡ.Α.ΜΟ.Σ. στο ΚΑΦΕ "ΤΣΙΓΚΑΣ" τη Δευτέρα 5 Δεκεμβρίου 2011 στις 19:00. Μετά την παρουσίαση, θα ακολουθήσει συζήτηση με το συγγραφέα και μέλη της Λέσχης, σε θέματα οδικής ασφάλειας αλλά και γενικότερα μοτοσικλετιστικού ενδιαφέροντος.\nΗ εφημερίδα ΕΒΔΟΜΗ έγραψε...\nΈκλεψε τις εντυπώσεις η χορωδία του Μορφωτικού Πολιτιστικού Συλλόγου Νέας Περάμου\nΚάτι παραπάνω από επιτυχημένη χαρακτηρίστηκε η διήμερη εκδήλωση του Μορφωτικού Πολιτιστικού Συλλόγου Νέας Περάμου με θέμα τα 100 χρόνια από τη γέννηση του νομπελίστα ποιητή Οδυσσέα Ελύτη, που Σάββατο και χθες Κυριακή γέμισε με μουσική, αναμνήσεις και ενδιαφέροντα μηνύματα το χώρο του αμφιθεάτρου Δημοκρατίας, στην έδρα του δήμου Παγγαίου, την Ελευθερούπολη. Τιμώντας τη μνήμη του σπουδαίου Έλληνα ποιητή τα μέλη του συλλόγου οργάνωσαν μια ομολογουμένως ενδιαφέρουσα εκδήλωση που εν μέσω της δύσκολης οικονομικής συγκυρίας που ζούμε σήμερα έστειλε ξεχωριστά μηνύματα.\nΠιο συγκεκριμένα, η εκδήλωση ξεκίνησε με την προβολή και απαγγελία του ποιήματος «Τη γλώσσα μου έδωσαν Ελληνική» καθώς και με την φιλολογική προσέγγιση του έργου του ποιητή ενώ παρουσιάστηκε και το Λαϊκό Ορατόριο "ΑΞΙΟΝ ΕΣΤΙ" του Μίκη Θεοδωράκη με τη μεικτή πολυφωνική χορωδία του συλλόγου να παρουσιάζει γνώριμους ήχους όπως το «Ένα το χελιδόνι», «Της δικαιοσύνης ήλιε νοητέ» και όχι μόνο. Στις απαγγελίες συμμετείχαν η Εύα Πασχάλη, ο Γιώργος Σαμαράς, και η Εμμανουέλα Κούβαρη, στην αφήγηση η Σοφία Πεχλιβάνη ενώ την ορχήστρα διεύθυνε η Μαρία Σγουρίδου. Την σκηνοθετική επιμέλεια της εκδήλωσης είχε ο Παύλος Λεμοντζής υπό τη μουσική εναρμόνιση του Θεόδωρου Κατάκαλου. Στο πρώτο μέρος της εκδήλωσης, το βράδυ του Σαββάτου, παραβρέθηκαν μεταξύ άλλων ο δήμαρχος Παγγαίου Βασίλης Ξουλόγης, ο πρόεδρος του Δημοτικού Συμβουλίου Γρηγόρης Τιμοσίδης, αντιδήμαρχοι και δημοτικοί σύμβουλοι του δήμου Παγγαίου μεταξύ των οποίων οι κύριοι Ματσάγκος, Καλλινικίδης, Τζιτζιός, Τραγαντζόπουλος, Μποσμπότης και Πριονίδης, ο περιφερειακός σύμβουλος Γιώργος Γερομάρκος και άλλοι. Η εκδήλωση πραγματοποιήθηκε σε συνδιοργάνωση με την Περιφερειακή Ενότητα Καβάλας και με την υποστήριξη του δήμου Παγγαίου.\n«Ανάχωμα στη βία των ημερών…»\nΚατά τη διάρκεια του χαιρετισμού του στην έναρξη της εκδήλωσης το βράδυ του Σαββάτου ο πρόεδρος του Μορφωτικού Πολιτιστικού Συλλόγου Νέας Περάμου κ. Τσαβδαρίδης υπογράμμισε πως το αφιέρωμα στηρίζεται στο ποιητικό έργο του Ελύτη «Άξιον Εστί» το οποίο μελοποίησε ο Μίκης Θεοδωράκης στο λαϊκό ορατόριο με τον ομώνυμο τίτλο σημειώνοντας πως είναι το 6ο κατά σειρά ετήσιο αφιέρωμα του Συλλόγου σε μεγάλους Έλληνες της ποίησης και της μουσικής. «Μικρά αναχώματα κυρίες και κύριοι, σ’ αυτό τον ξεπεσμό, τη ντροπή και την ιδιότυπη μορφή βίας που αντιμετωπίζει σήμερα η Ελληνική κοινωνία αποτελούν θέλουμε να πιστεύουμε εκδηλώσεις όπως η αποψινή. Και για να μιλήσουμε με λέξεις και έννοιες των ημερών οι συντελεστές αυτής της εκδήλωσης καταβάλουν απόψε μια εισφορά, ένα τέλος πολιτιστικής προσφοράς και αφύπνισης διεκδικώντας τη δόση. Τη μια και μοναδική. Γιατί το δικαίωμα στην αξιοπρέπεια και το όνειρο κατακτιέται ακέραιο και εφάπαξ…», είπε κλείνοντας ο πρόεδρος του συλλόγου.\n"...Για μένα, υπάρχει η Ελλάδα η δική μου. Δεν είναι η Ελλάδα η τρέχουσα. Και το έργο μου έρχεται σαν βράχος στο κύμα που τη χτυπά. Αντιστέκεται. Και η αντίσταση είναι ουσιαστική. Βγαίνει έμμεσα με κάτι που διαρκεί - αυτό είναι και το ουσιώδες του δημιουργού. Διότι η Ελλάδα μπορεί να είναι και εκατό χρόνια σε πτώση κι εγώ γράφω ένα ποίημα που έχει αντίκρισμα στην Ελλάδα την παντοτινή... "\nΟ Μορφωτικός Πολιτιστικός Σύλλογος Νέας Περάμου σας προσκαλεί στην εκδήλωση -αφιέρωμα για τα 100 χρόνια\nαπό τη γέννηση του νομπελίστα ποιητή ΟΔΥΣΣΕΑ ΕΛΥΤΗ.\nΣάββατο 26 και Κυριακή 27 Νοεμβρίου ώρα 7.30 μμ.\nστο Αμφιθέατρο Δημοκρατίας στην Ελευθερούπολη.\nΑΦΙΣΑ ΤΗΣ ΕΚΔΗΛΩΣΗΣ ΟΔΥΣΣΕΑ ΕΛΥΤΗ\nΚάντε κλικ στο κείμενο ΑΦΙΣΑ ΕΚΔΗΛΩΣΗΣ ΟΔΥΣΣΕΑ ΕΛΥΤΗ και δείτε την καμπάνια του Εθνικού Κέντρου Βιβλίου στα ΜΜΜ, ώστε η ποίηση να μπει στην καθημερινότητα όλων. Χάρη στην καμπάνια οι στίχοι του Ελύτη θα ταξιδεύσουν με τα Μέσα Μαζικής Μεταφοράς (μετρό, αστικά και υπεραστικά λεωφορεία, τρένα, ηλεκτρικό σιδηρόδρομο, τρόλεϊ, τραμ) σε Αθήνα, Θεσσαλονίκη, Μυτιλήνη (τόπο καταγωγής του), Ρόδο και Ζάκυνθο και στους δήμους που απευθύνθηκαν στο ΕΚΕΒΙ.\n"...τη γλώσσα μου έδωσαν ελληνική..."\n«ΕΤΟΣ ΕΛΥΤΗ» 100 χρόνια από τη γέννησή του.\nΗ κήρυξη του 2011 ως «Έτος Οδυσσέα Ελύτη», για τον εορτασμό των 100 χρόνων από τη γέννησή του, αποτέλεσε μια ξεχωριστή ευκαιρία για την πραγματοποίηση του 6ου κατά σειρά χορωδιακού αφιερώματος του Μορφωτικού Πολιτιστικού Συλλόγου Ν. Περάμου.\nΟ Οδυσσέας Ελύτης (2 Νοεμβρίου 1911 - 18 Μαρτίου 1996), γεννήθηκε στο Ηράκλειο της Κρήτης. Ο πατέρας του καταγόταν από την Μυτιλήνη., Η γέννησή του στην Κρήτη, η καταγωγή του από τη Λέσβο τα καλοκαίρια των παιδικών του χρόνων στις Σπέτσες και τις Κυκλάδες, διαμόρφωσαν μια βαθύτατα νησιωτική συνείδηση, που αργότερα στη διασταύρωσή της με τον υπερρεαλισμό δημιούργησε μια ποίηση πρωτότυπη, γεμάτη πλήθος λυρικών εικόνων.\nΛΙΓΑ ΛΟΓΙΑ ΓΙΑ ΤΟΝ ΠΟΙΗΤΗ\n΄ Ο Ελύτης ήταν ένας από τους σημαντικότερους Έλληνες ποιητές, μέλος της λογοτεχνικής γενιάς του '30. Διαμόρφωσε ένα προσωπικό ποιητικό ιδίωμα και θεωρείται ένας από τους ανανεωτές της ελληνικής ποίηση. Διακρίθηκε το 1960 με το Κρατικό Βραβείο Ποίησης και το 1979 με το βραβείο Νόμπελ Λογοτεχνίας. Η αναγγελία της απονομής του βραβείου από την Σουηδική Ακαδημία έγινε στις 18 Οκτωβρίου "για την ποίησή του, που με φόντο την ελληνική παράδοση, με αισθηματοποιημένη δύναμη και πνευματική οξύνοια ζωντανεύει τον αγώνα τού σύγχρονου ανθρώπου για ελευθερία και δημιουργία" σύμφωνα με το σκεπτικό της απόφασης. Ο Ελύτης παρέστη στην καθιερωμένη τελετή απονομής του βραβείου στις 10 Δεκεμβρίου του 1979, παραλαμβάνοντας το βραβείο από τον βασιλιά Κάρολο Γουστάβο και γνωρίζοντας παγκόσμια δημοσιότητα. Τον επόμενο χρόνο κατέθεσε το χρυσό μετάλλιο και τα διπλώματα του βραβείου στο Μουσείο Μπενάκη.\nΤΟ «ΑΞΙΟΝ ΕΣΤΙ»\nΜία από τις κορυφαίες δημιουργίες του υπήρξε το ποίημα «Άξιον Εστί» (1959), έργο με το οποίο ο Ελύτης διεκδίκησε θέση στην εθνική λογοτεχνία, προσφέροντας ταυτόχρονα μία «συλλογική μυθολογία» και ένα «εθνικό έργο». Τον «εθνικό» χαρακτήρα του Άξιον Εστί υπογράμμισαν μεταξύ άλλων ο Δ.Ν. Μαρωνίτης και ο Γ.Π. Σαββίδης, ο οποίος σε μία από τις πρώτες κριτικές του ποιήματος διαπίστωσε πως ο Ελύτης δικαιούταν το επίθετο «εθνικός», συγκρίνοντας το έργο του με αυτό του Σολωμού, του Παλαμά και του Σικελιανού.\nΗ μελοποίηση του Άξιον Εστί από τον Μίκη Θεοδωράκη, ανέδειξε αυτήν την πρωτότυπη ποίηση, γεμάτη πλήθος λυρικών εικόνων. Μια ποίηση που με άξονα το φως, αποκρυπτογραφεί την Ελλάδα. Η μουσική του Θεοδωράκη αλλά και η φωνή του Γρηγόρη Μπιθικώτση στα κομμάτια όπως «ΤΗΣ ΔΙΚΑΙΟΣΥΝΗΣ ΗΛΙΕ ΝΟΗΤΕ», «ΕΝΑ ΤΟ ΧΕΛΙΔΟΝΙ», «ΤΗΣ ΑΓΑΠΗΣ ΑΙΜΑΤΑ» συνέβαλε ώστε το έργο αυτό να γίνει πολύ γνωστό και να αγαπηθεί.\nΤο έργο αυτό θα παρουσιάσει η Μικτή Πολυφωνική Χορωδία μαζί με μέλη της Θεατρικής Ομάδας του Συλλόγου. Την χορωδιακή διδασκαλία ανέλαβε η Μαρία Σγουρίδου, την μουσική εναρμόνιση του έργου ο Θεόδωρος Κατάκαλος και την σκηνοθετική επιμέλεια ο Παύλος Λεμοντζής.\nΤο Διοικητικό Συμβούλιο του συλλόγου και όλα τα μέλη των τμημάτων που με αξιέπαινη υπομονή και επιμονή διδάχθηκαν το έργο για να το παρουσιάσουν, σας προσκαλούν σε μια γιορτή γεμάτη χρώμα, φως, ήλιο, Αιγαίο, ΕΛΛΑΔΑ.\nΗ εκδήλωση αφιέρωμα για τα 100 χρόνια από τη\nποιητή θα πραγματοποιηθεί\nτο ΣΑΒΒΑΤΟ 26 και την ΚΥΡΙΑΚΗ 27 ΝΟΕΜΒΡΙΟΥ\nΣΤΗΝ ΕΛΕΥΘΕΡΟΥΠΟΛΗ ΣΤΟ ΑΜΦΙΘΕΑΤΡΟ ΔΗΜΟΚΡΑΤΙΑΣ.\nΓενική είσοδος 3,ΟΟ ευρώ, ώρα έναρξης 7.30 Μ.Μ.\n«ΕΤΟΣ ΕΛΥΤΗ» 100 χρόνια από τη γέννηση του.\n«Άξιον Εστί», 1959\nΗ κήρυξη του 2011 ως «Έτος Οδυσσέα Ελύτη», για τον εορτασμό των 100 χρόνων από τη γέννησή του (1911-1996), αποτελεί μια ξεχωριστή ευκαιρία για την πραγματοποίηση του 6ου κατά σειρά χορωδιακού αφιερώματος του Συλλόγου.\nΜία από τις κορυφαίες δημιουργίες του υπήρξε το ποίημα Άξιον Εστί (1959), έργο με το οποίο ο Ελύτης διεκδίκησε θέση στην εθνική λογοτεχνία, προσφέροντας ταυτόχρονα μία «συλλογική μυθολογία» και ένα «εθνικό έργο».\nΣ’ αυτό συνέβαλε φυσικά και η μελοποίησή του από τον Μίκη Θεοδωράκη. Η μουσική του ανέδειξε αυτήν την πρωτότυπη ποίηση, γεμάτη πλήθος λυρικών εικόνων. Μια ποίηση που με άξονα το φως, αποκρυπτογραφεί την Ελλάδα.\nΤο έργο αυτό θα παρουσιάσει η Μικτή Πολυφωνική Χορωδία μαζί με μέλη της Θεατρικής Ομάδας του Συλλόγου.\nΗ εκδήλωση αφιέρωμα για τα 100 χρόνια από τη γέννηση του\nστην Ελευθερούπολη στο Αμφιθέατρο Δημοκρατίας.\nΗ χορωδία του Μορφωτικού Πολιτιστικού Συλλόγου στο\nΑμφιθέατρο Δημοκρατίας σε παλιότερο αφιέρωμα\nΦωνές, χορός, μουσική, παιχνίδι, γυμναστική, ασταμάτητα πήγαινε έλα μικρών και μεγάλων. Μια πολιτιστική κυψέλη το δημαρχείο μας.!!!\nΜε πρωτοβουλία του δημάρχου Παγγαίου κ. Ξουλόγη συστεγάστηκαν στο κτίριο του πρώην Δήμου Ελευθερών εκπαιδευτικό και πολιτιστικό έργο.\nΈνας πολυχώρος ικανός να πυροδοτήσει τη λαχτάρα των παιδιών για δημιουργία, μέσα από την εκπαιδευτική διαδικασία και την εξωσχολική δραστηριότητα., μα και την διάθεση των ενηλίκων, μέσα από την συμμετοχή και την κοινωνική προσφορά.\nΑποτέλεσμα να μετατραπεί το δημαρχείο μας σε μια κυψέλη πολιτισμού, παιδείας, δημιουργίας.\nΤην Τετάρτη 2 Νοεμβρίου ξεκινούν τα τμήματα παραδοσιακών χορών του Συλλόγου με την κα. Μαργαρίτα Τσαγκαρίδου. Τα μαθήματα θα γίνονται κάθε Τετάρτη τις εξής ώρες:\n5.00- 6.00 μ.μ. παιδικό (1), 6.00 – 7.00 μ.μ. παιδικό (2), 9.00 – 10.00 μ.μ. Ενηλίκων\nΤην Τρίτη 8 Νοεμβρίου στις 9.00 μ.μ. θα γινει η πρώτη συνάντηση του δεύτερου τμήματος ενηλίκων παραδοσιακών χορών του Συλλόγου στο νέο χώρο του Συλλόγου , στο πρώην δημαρχείο.\nΕκεί οι ενδιαφερόμενοι/ες θα συζητήσουν με τη δασκάλα και θα αποφασιστεί το οριστικό πρόγραμμα. πληρ. τηλ. 6944661756\nΣυνεχίζονται οι εγγραφές στα τμήματα εναλλακτικής γυμναστικής και γιόγκα του Συλλόγου.\nΤα τμήματα λειτουργούν κάθε Τρίτη και Πέμπτη 8.00-9.00 μ.μ.\nΟ Σύλλογος φιλοξενεί καθε Δευτέρα στο χώρο του τα μαθήματα ΒELLYDANCE-ORIENTAL-ΖUMBA με την κα Νεστορίδου Σούζυ. Τα μαθήματα γίνονται 9-10 μ.μ.\n9η ΓΙΟΡΤΗ ΤΣΙΠΟΥΡΟΥ\nΓΙΟΡΤΗ ΤΣΙΠΟΥΡΟΥ 2010\nΣτο φουλ ξεκίνησαν να δουλεύουν από τις 1/11/2011 οι άμβυκες (καζάνια απόσταξης στέμφυλων) στο Δήμο Παγγαίου Καβάλας. Παράλληλα όλα είναι έτοιμα και για την 9η ΓΙΟΡΤΗ ΤΣΙΠΟΥΡΟΥ που θα πραγματοποιηθεί την Κυριακή 6/11/2011.\nΤο γλέντι γίνεται στον παραλιακό πεζόδρομο της Νέας Περάμου, και θα περιλαμβάνει άφθονο τσίπουρο, μουσική, χορό και πληθώρα εδεσμάτων.\nΟ επιτυχημένος αυτός θεσμός αποτελεί την καλύτερη ευκαιρία όχι μόνο για διασκέδαση, αλλά και για την προβολή του παραδοσιακού προϊόντος, η ετήσια παραγωγή του οποίου μόνο στο τοπικό διαμέρισμα ανέρχεται σε 600 τόνους.\nΟ Μορφωτικός Πολιτιστικός Σύλλογος θα δώσει δυναμικό παρόν, ενισχύοντας την προσπάθεια για την στήριξη των τοπικών προϊόντων, μαζί με τα ιδιαίτερα χαρακτηριστικά της πολιτιστικής κληρονομιάς που κουβαλάνε.\nΘα σας περιμένουμε στο δικό μας χώρο-εκθετήριο.\nΜπρούμ! Μπρούμ! Μπρρρρρράου! Ο Μπίλης Καντίλης κάν...